ISTRAŽITE BEOGRAD KROZ INTERAKTIVNU IGRU\nAko nikada niste bili u Beogradu, interaktivna potraga će vas provesti kroz grad i uz nju ćete otkriti sve važne, ali i one skrivene detalje grada. Čak i ako ste već bili u Beogradu ili tu živite, kroz potragu pozivam vas da ponovo istražite Beograd. Možda to nije nešto što biste uzeli u razmatranje, ali je jedan od najboljih načina da vidite novu stranu Beograda.\nBeoQuest je začetnik ideje istraživanja i upoznavanja grada kroz interaktivnu igru potrage. Specijalizovani su za kreiranje dinamičnih aktivnosti kroz koje na zabavan način možete da upoznajete istoriju, umetnost i običaje Beograda trag po trag.\nBeogradska potraga je igra, koja sadrži različite zadatke, zagonetke i izazove kroz koje ćete moći da istražite Beograd. Igra je pogodna za sve putnike koji žele da istraže grad na interaktivan i zabavan način. Rešavanjem zadataka vi učite o Beogradu i Srbiji. Beogradska potraga je ustvari mapa sa spiskom zadataka (nije aplikacija). Zadaci nisu međusobno povezani, te se nećete zaglaviti u gradu ukoliko nešto ne možete da rešite. Cilj igre je prikupiti odgovore na zadatke koji su razbacani oko definisanih područja. Nije potrebna posebna oprema, samo mašta, mudrost i udobna obuća. Da bi sakupila bodove, grupa mora da reši zagonetke, otkrije detalje posebnih lokacija ili kreativno ispuni zadatak.\nOsnovna i najpovoljnija potraga\nZadaci nisu međusobno povezani\nNije vam potrebna posebna oprema za učestvovanje, samo mobilni telefon za slikanje\nMožete da zakažete potragu kada god vama odgovara\nPotraga je vaš vodič kroz grad\nJEDAN OD PRIMERA TIPIČNE BEOGRADSKE POTRAGE\nNalaženje na dogovorenom mestu u centru grada, predstavljanje igre i pojašnjavanje pravila. Učesnici se dele u timove i svaki tim dobija svoju kovertu sa mapom i zadacima.\n12:10 – 14:10 BEOGRADSKA POTRAGA JE U TOKU\nIgra je vaš vodič i vi rešavajući zadatak po zadatak, na zabavan način, saznajete nešto novo o Beogradu. Vaš tim sakuplja poene tako što rešava zagonetke, otkriva zanimljive činjenice, ispunjava izazove ili dolazi do traženog rešenja u direktnom kontaktu sa lokalnim stanovništvom.\n14:10 – 14:30 KO JE POBEDIO?\nNalazimo se na cilju, prebrojavamo poene i proglašavmo pobednički tim.\nBroj učesnika:od 2 do 8 po grupi\nVreme:od 2 do 3 sata\nPotrebna oprema:udobna obuća i fotoaparat (mobilni telefon takođe odgovara), mi obezbeđujemo sve ostalo\nBroj grupa po terminu je ograničen.\nTokom potrage učesnici će biti ohrabljeni za interakciju sa lokalcima, da vide kako stvarni život ovde izgleda, iza spektakulranih turističkih atrakcija. Svaka lokacija u gradu ima svoju priču, i mi ih razotkrivamo zajedno. Na taj način, čuvamo iste od zaborava, jer priča je živa samo dok se prenosi. Nema boljeg načina da se upozna kultura nego kroz susret sa ljudima, u prostoru u kom žive i čine ga takvim kakav jeste. Urbane legende, romantične priče ili skrivene poruke – sve je tu i čeka da bude otkriveno. Dodjite, i zajedno sa nama istražite Beograd!\nSa igrama potrage, pruža vam se prilika da istražite Beograd na jedinstven način i kreirati nezaboravnu priču koju će poneti dalje na svoje putovanje.\nUkoliko želte da zakažete potragu ili imate dodatna pitanja pišite na info@beoquest.net


BIMAL u pandemiji omogućio stabilno snabdijevanje bh. tržišta jestivim uljem - Radio Brčko distrikta BiH\nPočetna/Brčko/BIMAL u pandemiji omogućio stabilno snabdijevanje bh. tržišta jestivim uljem\nUprkos krizi stabilni poslovni rezultati\nRadio Brčko01.03.2021. - 15:32\n„Jedina fabrika jestivog ulja u Bosni i Hercegovini, BIMAL, ni u jednom trenutku prošle godine nije dozvolila da tržište i građani ostanu bez osnovnog prehrambenog proizvoda. Naša strategija i fleksibilnost koja se temelji na razvijenom, stabilnom poslovnom modelu, koji uključuje proizvodnju u više država, omogućila nam je da prevaziđemo kompleksnost nastale situacije i da obezbijedimo preduslove za kontinuirano snabdijevanje domaćeg tržišta jestivim uljem“, izjavio je Ilija Studen, generelni direktor BIMAL-a i predsjednik Uprave STUDEN Holdinga.\n„Moramo istaći da situacija sa koronavirusom nije uticala samo na ekonomiju nego i na pojedince, a mi smo omogućavajući rad od kuće, propisujući adekvatna interna pravila i jednim sveobuhvatnim, ozbiljnim pristupom sačuvali proizvodnju, radna mjesta, i zajedno sa našim zaposlenima postigli da BIMAL ostvari slične rezultate kao u godini ranije, uspješno prevazilazeći izazove koje je COVID donio“, rekao je Studen.\nFabrika ulja BIMAL Izvještaj o radu Poslovni rezultati Stabilnost


Bugarska: Konzumacija alkohola i droga dramatično porasla tokom pandemije\nSve više mladića i devojak zloupotrebljavaju alkohol u Bugarskoj, a slučajevi akutnog trovanja povezanih sa drogom su u porastu. To pokazuju podaci Nacionalnog centra za javno zdravlje i analitiku.\nPrema podacima o akutnim slučajevima trovanja alkoholom i drogama od početka godine, ukupno 2.892 osobe su konzumirale prekomerne doze alkohola i droga u prvom kvartalu. U odnosu na isti period prošle godine, broj slučajeva se povećao za oko 400 osoba.\nSve više i više mlađih od 15 godina, kao i onih mlađih od 18 godina koriste alkohol i drogu.\nPostoji značajna razlika između muškaraca i žena sa zloupotrebom alkohola, jer je u ovoj kategoriji daleko više muškaraca.\nU istom perioud prošle godine, broj mlađih od 15 godina koji su zloupotrebljavali alkohol bio je 78 dečaka i 62 devojčice, dok se ove godine broj slučajeva povećao na 119 kod dečaka i 75 kod devojčica. U kategoriji dece koja su uzimala drogu je njih 33, od kojih su 20 dečaci. Takođe, 124 tinejdžera su konzumirala alkohol, od kojih je 77 dečaka.\nTrend zlouporebe droge i alkohola tokom epidemija coronavirusa zahvatio je i mlade između 16 i 18 godina, pri čemu su 92 dečaka i 48 devojčica zloupotrebili alkohol ili drogu. U prva tri meseca ove godine zabeleženo je devet slučajeva predoziranja alkoholom i drogama kod mladih.\nNaglo je porastao i broj ljudi starijih od 18 godina koji su zloupotrebljavali alkohol ili drogu do te mere da su morali da se leče od akutnog trovanja.\nZa isti period prošle godine, ukupan broj pijanih lica iznosio je 2.290, a sada iznosi 2.558. Od toga, 1.758 su bili muškarci, u poređenju sa 1.600 u istom periodu 2019. koji su završili na lečenju od akutnog trovanja, dok se 245 lečilo od predoziranja drogom.\nŠto se tiče žena, statistika je takođe nepovoljna, jer su 349 žena zloupotrebile alkohol ili drogu u prvom kvartalu ove godine u poređenju sa 243 u istom periodu prošle godine, od čega je 78 imalo akutno trovanje, dok su 53 žene morale biti hospitalizovane zbog uživanja alkohola i droga./ibna


DOZET: NEKI MEDIJI ŽELE DA SE KRŠE AUTORSKA PRAVA - Magločistač\nPočetna Aktuelno DOZET: NEKI MEDIJI ŽELE DA SE KRŠE AUTORSKA PRAVA\nPostavio/la: MagločistačObjavljeno: 22.01.2016 Kategorija: AktuelnoNema komentara\nUkoliko Narodna skupština danas usvoji autentično tumačenje jedne odredbe Zakona o autorskim i srodnim pravima, prema predlogu skupštinskog Odbora za ustavna pitanja i zakonodavstvo, „svaka rutinski izrađena fotografija, koja se pojavljuje i preuzima u elektronskom obliku, bez obzira na to da li je originalna duhovna tvorevina autora“ neće imati zaštitu kao autorsko delo.\nTo tumačenje navodno predstavlja pokušaj da se otklone „nejasnoće i nepreciznosti“ razumevanja pojma autorskog dela.\nGostujući u jutarnjem programu Radio-televizije Vojvodine, novosadski fotoreporter iz Fotografske asocijacije Vojvodine Darko Dozet ističe da je predlog izmene zakona svojevrska „šamar svima koji rade u toj struci“.\n„Tvrdnjom da fotografija nije autorsko delo, sim našeg rada, obesmišljava se i školski sistem i tržište autorskih prava u Srbiji“, navodi on.\nDozet napominje da je obrazloženje predlagača izmene zakona, da je ovo utemeljeno u zakonima susednih država, neistinito, te da svi svetski zakoni poštuju autorsku fotografiju kao autorsko delo i da je definišu kao „tvorevinu duha“, bez obzira na njenu komercijalnu i umetničku vrednost.\n„Osim autorstva, ovde se krše i ljudska prava, jer bi sve privatne fotografije koje ljudi imaju na društvenim mrežama mediji mogli da koriste nekažnjeno“, objašnjava on.\n„Mnogi su u Srbiji počeli da poštuju autorska prava, međutim, ima i dalje medija koji su naviknuti da ne treba da ulažu novac u svoje poslove“, navodi on.


Ovan Možda ćete danas biti predstavljeni novom kolegi. Nemojte se iznenaditi ako ova osoba bude veoma usporena. Ovo bi mogao biti signal za upozorenje ili je novi saradnik jednostavno prestravljen…\nOvan Delujete vrlo energično i svoje poslovne interese stavljate u prvi plan, zbog toga vaša okolina reaguje na različite načine. Postoje situacije u kojima se postuje vaša volja, ali ponekad…\nOvan Novi poslovni susreti ispunjavaju vaša očekivanja i ostavljaju dovoljno prostora za zanimljive kontakte, koji mogu da unaprede vašu poziciju. Novi uspeh deluje kao veliki podsticaj u daljoj saradnji, ali…\nDnevni horoskop – Sreda 29.5.2019\nOvan Vaše ideje ne znače mnogo, ukoliko se i vaši saradnici ne založe za slične principe u poslovno-finansijskim dogovorima. Uspešni rezultati podrazumevaju zajedničko poverenje i dugoročniju saradnju. Pokušavate da delujete…\nOvan Raspoloženi ste za različite susrete i neobične ideje. Očekuje vas uspeh u poslovima koji se dobro vrednuju. Delujete zadovoljno kada vidite da se vaš napor viseštruko isplatio. Godi vam…\nOvan Brzopleto ste prihvatili nečiju ponudu i sada vam preostaje da žalite, zbog onoga što ste rekli ili učinili pred svojim saradnicima. Ako ste suviše zaokupljeni velikim ambicijama, obratite pažnju…\nOvan Danas bi bilo poželjno da se ne poveravate ljudima iz vaše okoline, pa čak ni vašim najbližim prijateljima. Neke stvari će najverovatnije biti pogrešno protumačene. Ne tražite krivca u…\nOvan Vaši saradnici imaju dobre ideje, stoga prihvatite nečiju inicijativu koja garantuje uspešne rezultate ili materijalnu sigurnost. Nemojte dozvoliti da se neko nepotrebno zamara detaljima koji nemaju presudan efekat za…\nOvan Uspomene i emocije koje ste duboko zatrpali mogle bi vas iznenaditi danas. U početku možda nećete moći da shvatite sve ovo. Ova sećanja mogu vam izgledati nebitna za vas…\nDnevni horoskop – Utorak 14.5.2019


Chieftec BH-01B-U3-OP kućište za računar cena, cene Srbija, prodaja Beograd Novi Sad Niš\nChieftec BH-01B-U3-OP kućište za računar cene\n- CHIEFTEC BH-01B-U3-OP, Bravo Series, EATX, 3x5.25 6x3.5, USB3.0... specifikacija\nCHIEFTEC BH-01B-U3-OP, Bravo Series, EATX, 3x5,25 6x3,5, USB3,0\nFractal Design Define 7 Compact Black ATX FD-C-DEF7C-01 kućište za računar\nEPonuda nije internet prodavnica već Vam omogućava da brzo i lako nađete Chieftec BH-01B-U3-OP kućište za računar po najjeftinijoj ceni. Naš cilj je da kupci budu što bolje informisani o ponudi Chieftec kućište za računar BH-01B-U3-OP na tržištu Srbije. Vrlo lako nalazite željeni proizvod za kategoriju Kućišta za računare cene, ne morate da lutate od sajta do sajta za Chieftec Kućišta za računare, sve Vam je na jednom mestu. Naši operateri svakodnevno ažuriraju cene ali je potrebno da proverite cenu i dostupnost za Chieftec BH-01B-U3-OP kućište za računar sa PRODAVCEM. EPonuda ne može da garantuje potpunu tačnost specifikacije i slika za Chieftec BH-01B-U3-OP kućište za računar. Pre kupovine, podatke za Chieftec kućište za računar BH-01B-U3-OP proverite na sajtu PROIZVOĐAČA.


ZATRAŽEN IZVJEŠTAJ KOMISIJE ZA UTVRĐIVANJE OKOLNOSTI UPOTREBE SREDSTAVA PRINUDE | Kontrola Policije\nZATRAŽEN IZVJEŠTAJ KOMISIJE ZA UTVRĐIVANJE OKOLNOSTI UPOTREBE SREDSTAVA PRINUDE\nHome PROGRAMSKE AKTIVNOSTI ZATRAŽEN IZVJEŠTAJ KOMISIJE ZA UTVRĐIVANJE OKOLNOSTI UPOTREBE SREDSTAVA PRINUDE\nPodgorica, 5. april 2019. godine - Savjet za građansku kontrolu rada policije je u stalnoj komunikaciji sa policijskim vlastima a u vezi sa provjerom postupanja policije na fudbalskoj utakmici između klubova “Sutjeska” i “Budućnost”.\nSavjetu se interesovao i za novije informacije u vezi sa pokrenutim postupcima protiv građana. Prekršajni postupak protiv građanina R.R. (1980) je završen i isti je kažnjen novčanom kaznom po članu 11 Zakona o javnom redu i miru (500 eura) i po članu 30. Zakona o sprečavanju nasilja i nedoličnog ponašanja na sportskim priredbama (300 eura). Prekršajni postupak protiv građanina M. V. (1986) je odložen zbog zahtjeva da mu je potreban advokat. Ovaj građanin je bio lišen slobode po prekršaju član 11 Zakona o javnom redu i miru i po članu 30. Zakona o sprečavanju nasilja i nedoličnog ponašanja na sportskim priredbama.\nU odnosu na navode da policijski službenici nijesu imali identifikacione oznake Savjet je izvršio određene provjere, moguće u ovom trenutku, i dobio čvrsta uvjeravanja od starješina CB Nikšić i Uprave policije da identifikacija postupajućih policijskih službenika u bilo kojoj situaciji u odnosu na ovaj događaj ne može biti sporna, osporena ili problematizovana i da je poznat identitet svakog policijskog službenika koji je upotrijebio određeno sredstvo prinude.\nSavjet je od Uprave policije zatražio dostavljanje kompletne dokumentacije koja se odnosi na formiranje i rad Komisije za utvrđivanje okolnosti upotrebe sredstava prinude uključujući kompletan video materijal, zapisnik i mišljenje o tome da li su sredstva prinude u konkretnom slučaju opravdana i pravilno upotrijebljena.\nSavjet je uputio preporuku Upravi policije da se razmotri mogućnost da se zbog interesa javnosti objavi kompletan snimak Uprave policije koji je javno najavljen i sačinjen u odnosu na fudbalsku utakmicu između klubova “Sutjeska” i “Budućnost”.\nSavjet je pozvao Osnovno državno tužilaštvo da sprovede djelotvornu istragu i naloži vještačenje povreda građanina A.I.\nSavjet je pozvao sve društvene subjekte i građane da ne pristupaju politizaciji ovog događaja i da prate blagovremenost i rad svih nadležnih istražnih i nadzornih organa i tijela.


ODE CENA DO NEBA! UGALJ POSKUPEO 106 ODSTO: Posle gasa, udarac na još jedan grejni energent | Najnovije vesti - Srbija danas\n20.08.2021. • 09:33 Srbija Danas\nCena australijskog termalnog uglja u luci Njukasl, koji se smatra reperom za ogromno azijsko tržište, skočila je za 106% ove godine na više od 166 USD po metričkoj toni, prema najnovijoj nedeljnoj proceni Argusa, provajdera cena na robnim tržištima\nRast potražnje za električnom energijom, infrastrukturni problemi i skok globalnih cena gasa, uticali su na neverovatan oporavak cena najomraženijeg energenta u svetu - uglja.\nCENA "LJUBIČASTOG ZLATA" U SRBIJI SKAČE U NEBESA! I pored visoke zarade, radnika za berbu NEMA, a lakše se bere od malina\nCena australijskog termalnog uglja u luci Njukasl, koji se smatra reperom za ogromno azijsko tržište, skočila je za 106% ove godine na više od 166 USD po metričkoj toni, prema najnovijoj nedeljnoj proceni Argusa, provajdera cena na robnim tržištima, piše CNBC.\nNedeljni indeks cene uglja u Njukaslu, koji je početkom septembra iznosio 46,88 USD, sada se, po svemu sudeći, približava istorijskom maksimumu od 195,20 dolara koji je zabeležen u julu 2008. Njegov južnoafrički ekvivalent, indeks Ričards Bej, zaključio je nedelju do 13. avgusta na nivou od 137,06 dolara po metričkoj toni, što je rast od 55 % ove godine.\nDa bi se shvatilo o kakvom se izuzetnom skoku cena termalnog uglja radi, CNBC navodi da je međunarodna referentna nafta Brent od početka godine do danas ojačala za 33 % na godišnjem nivou.\nSkok tražnje za termalnim ugljem, koji se koristi u proizvodnji električne energije, ozbiljno dovodi u pitanje tzv. "energetsku tranziciju", ocenjuje američki medij, i dodaje da je reč o fosilnom gorivu s najvećim intezitetom emisije ugljenika, te da je stoga njegova zamena najvažniji cilj na putu zaokreta ka alternativnim obnovljivim izvorima.\nJulIja Bučnjeva, direktorka za prirodne resurse u kompaniji Fitch Raitings, kaže za CNBC da je termalni ugalj i dalje ključni globalni izvor energije, i da još uvek ima više od 35 posto udela u globalnoj proizvodnji energije.\n- Očekujemo da će se udeo uglja u proizvodnji energije smanjivati sprovođenjem programa energetske tranzicije, međutim to će imati prilično dugoročan uticaj na tržište. U srednjoročnom periodu očekuje se rast potražnje za ugljem na tržištima u razvoju sa manje strogim ekološkim planovima, naročito u Indiji, Pakistanu i Vijetnamu, gde u prozivodnji dominira energija iz uglja - rekla je Bučnjeva.\nDodala je da će, budući da SAD i EU učestvuju sa samo 10% u svetskoj potražnji za ugljem, očekivano smanjenje u ovim regionima imati ograničen uticaj na globalno tržište.\nNa pitanje da li bi cene termalnog uglja mogle da nastave rast u narednim mesecima, Bučnjeva je odgovorila da njihov trenutno visok nivo ne proističe iz troškova i da stoga one nisu održive.\n- Očekujemo da će se cene normalizovati tokom ostatka godine - rekla je ona.\nFič Rejtings procenjuje da će cena visokoenergetskog australijskog uglja krenuti da pada prema nivou od 81 dolara po metričkoj toni, prenosi američka tv stanica.\nugalj energija grejanje građani poskupljenje Srbija račun


ZAVIČAJNI KLUB "OSVIT" NA "DANIMA SRPSKE U SRBIJI" | SRNA\nZAVIČAJNI KLUB "OSVIT" NA "DANIMA SRPSKE U SRBIJI"\nBILEĆA, 2. SEPTEMBRA /SRNA/ - Zavičajni klub "Osvit" i pjesnikinja Zdravka Babić predstavljaće Bileću na manifestaciji "Dani Srpske u Srbiji", koja će od 4. do 10. septembra biti održana u 21 gradu u Srbiji s ciljem promocije kulture, umjetnosti i nauke Republike Srpske.\nPredsjednik Zavičajnog kluba "Osvit" iz Bileće Miodrag Hrnjez rekao je Srni da će se Babićeva, koja je član ovog kluba, predstaviti publici u Beogradu u četvrtak, 5. septembra, u Udruženju književnika Srbije.\nHrnjez je dodao da će članovi Zavičajnog kluba "Osvit" Slobodan Janjić, Milorad Kisić, Tatjana Đorđić i on u petak, 6. septembra, u Loznici odigrati predstavu "Profesionalac" Dušana Kovačevića.\nProjekat pod nazivom "Dani Srpske u Srbiji" pokrenut je 2013. godine sa idejom da se Srbiji i njenim građanima na uvijek nov i jedinstven način predstavi Republika Srpska i njeni potencijali.\nS ciljem promocije Republike Srpske, svake godine se organizuje višednevna manifestacija koja različitim programskim aktivnostima podstiče razmjenu kulturnih ostvarenja i baštine, predstavlja prirodne ljepote, turistička mjesta i rute, ugostiteljstvo, kulinarstvo i vino, ali i investicione mogućnosti, te, kao najbitnije, učvršćuje vezu srpskog naroda sa obje strane Drine.


Prpa: Posle 5.oktobra nisu demontirane službe koje su ključne poluge za političko nasilje - Dijalog.net\nNaslovna Kultura Prpa: Posle 5.oktobra nisu demontirane službe koje su ključne poluge za političko nasilje\nBeograd, 10. april 2019. – U prvostepenoj presudi za ubistvo Slavka Ćuruvije izostali su nalogodavac, okolnosti i motiv zašto je on ubijen i u čemu je njegova krivica, izjavila je FoNetu istoričarka Branka Prpa, koja je pre 20 godina živela sa vlasnikom Dnevnog telegrafa i Evropljanina i bila sa njim u trenutku ubistva, kada je i sama napadnuta.\nPrpa je ukazala da neposredni izvršilac nije osuđen, jer je ona identifikovala drugog čoveka, a ne Miroslava Kuraka, kako je navedeno u optužnici.\nPrema njenim rečima, izostanak nalogodavca je nepodnošljiva činjenica u svim sudskim procesima i u svim istragama koje se odnose na dosadašnja politička ubistva.\nU ovom slučaju, kao i u drugim, u presudama postoje samo pripadnici državne bezbednosti, pa "ispada da nema drugih nivoa vlasti, osim njih, i da oni to rade u slobodnom vremenu, da ubijaju ljude koji su značajni za jedno društvo i državu, pa i samog premijera", predočila je Prpa.\nKako je upozorila, nemogućnost da se otkriju nalogodavci i politička pozadina svih dosadašnjih političkih ubistava govori da "skrivena država" i dalje funkcioniše.\nPrpa navodi da posle 5.oktobra nisu demontirane službe koje su ključne poluge za političko nasilje.\nKorišćenje resursa države, čija je osnovna funkcija da štiti svoje građane i njihovu imovinu, prema oceni Prpe, pretvorilo se u državu koja "ubija svoje građane".\nGrađani su, kako je primetila, postali tranparentni, jer se prate, prisluškuju i posmatraju kamerama, dok je vlast, koja po svojoj prirodi mora biti transparentna, "manje transparentna nego ikada u istoriji".\nPrpa zato smatra da "imamo užasan problem", koji je sistemski, temeljan i politički.\n"Sa ovakvim načinom kažnjavanja, odnosno sa ovakvim sudskim presudama, ubistva će se nastaviti", predvidela je Prpa, "jer onaj koji takvo ubistvo planira i službi naloži da ga izvede – ne odgovara".\nNajmanje što Prpa očekuje jeste da Apelacioni sud potvrdi prvostepenu presudu, dok otkrivanje nalogodavca ubistva Ćuruvije svrstava u "domen zabavne emisije".\n"Ako kažemo da su odgovorni oni koji su vršili vlast, znamo poimence ko je sve vršio vlast u to vreme," napominje Prpa i podseća da je Ćuruvija proganjan tokom cele 1998. godine.\nU to vreme, kako kaže, "crveno-crna koalicija" donela je Zakon o javnom informisanju, po kojem su njegove novine, on i novinari, sukcesivno kažnjavani, a epilog toga je bilo ubistvo.\n"Ta otvorena pitanja apsolutno pokazuju kako smo mi kao građani nemoćni prema vlasti, kako nećemo da postavljamo neugodna pitanja i tako sami vređamo sopstvenu inteligenciju", smatra Prpa, koja se pita "dokle ćemo to raditi".\nTročlano sudsko veće Odeljenja Specijalnog suda za organizovani kriminal, presudilo je većinom glasova da su Radomir Marković, Milan Radonjić, Ratko Romić i Miroslav Kurak krivi za ubistvo Ćuruvije 11.aprila 1999. godine u hodniku ispred dvorišne zgrade u kojoj je stanovao u Svetogorskoj ulici u Beogradu.\nMarković, kao tadašnji načelnik Resora državne bezbednosti (RDB), i Radonjić, u to vreme načelnik beogradskog centra RDB, dobili su po 30 godina zatvora.\nRomić je, kao glavni inspektor Druge uprave RDB u vreme Ćuruvijinog ubistva, osuđen na 20 godina zatvora, koliko i tadašnji pripadnik rezervnog sastava RDB Miroslav Kurak, koji je u bekstvu, pa je osuđen u odustvu.\nTagsBranka PrpamedijiSlavko Ćuruvijavladavina prava\nPredhodno KRIK: Agencija ponovo proverava da li je Radojičić na vreme prijavio vikendicu\nSledeće Nemački učenici traže odlučniju borbu protiv klimatskih promena\nTop Tags Evropska komisija Srbija i Evropska unija OCD Vlada Republike Srbije lokalna samouprava Civilno društvo Pravosuđe Društvo konkurs mladi vladavina prava evropske integracije mediji Politika Evropska unija


Održan 7. Poljoprivredni forum „Hrana za Evropu“ | VICTORIA LOGISTIC\nNa otvaranju skupa direktor Ekonomskog instituta, Dragan Šagovnović, najavio je izradu Studije o ekonomskom i društvenom razvoju Srbije do 2040. godine, u saradnji sa SANU i vodećim eskspertima po oblastima.\nUčesnicima foruma „Hrana za Evropu“ obratio se ministar poljoprivrede, šumarstva i vodoprivrede, Branislav Nedimović, koji je tom prilikom poručio da su glavni pravci koje će u 2018. godini pratiti resorno ministarstvo zakonsko uređenje subvencija za poljoprivredu, otvaranje laboratorija za kontrolu kvaliteta hrane, ulaganje u prerađivačku industriju i poljoprivredna proizvodnja po zahtevima tržišta, uz značajno povećanje budžeta na 40,8 milijardi dinara.\nPredsednik Odbora za selo SANU, dr Dragan Škorić, govorio je o ruralnom razvoju i istakao da je uz negativni demografski trend, jedan od ključnih problema današnjeg sela i njegovog lošeg ekonomskog položaja usitnjenost poseda. Direktor za naučnoistraživački razvoj Ekonomskog instituta, dr Ivan Nikolić, predstavio je situaciju u prehrambenoj industriji i skrenuo pažnju na činjenicu da, iako ona čini 23 odsto prerađivačke industrije, ne doprinosi u dovoljnoj meri ekonomskom rastu Srbije usled manjka dodatne vrednosti. Na panelu na kome su učestvovali domaći privrednici poslata je poruka da je poljoprivredi neophodna snažnija strateška pomoć kako bi agrar značajnije doprineo ekonomskom razvoju i rastu nacionalnog bruto dohotka.\nKompaniju Victoria Group koja je tradicionalni partner poljoprivrednog foruma „Hrana za Evropu“ predstavljale su Natalija Kurjak, direktorka marketinga Victoria Logistic, i Tamara Veselinović, menadžer za odnose sa javnošću Victoria Group.


Put beznađa - magazin za sportsku kulturu\nKasnije je bilo nekih genijalnih poteza uprave kao što je zamena Santrača za golobratog mladića iz zemunske Galenike po imenu Dragan Mance. Dovođenje Milka Đurovskog, Kataneca, ali je onda nedostajao neki iskorak u Evropi. I uvek je nešto nedostajalo. Jedini put da sam imao utisak da se radi nešto stvarno pametno, smisleno, nešto sa vizijom, je bila ona sezona kada je za trenera doveden Ivica Osim koji je trenirao momke poput Mijatovića, Vujačića, Jokanovića, Novaka…. Nažalost, nikada nećemo saznati koliki bi bio domet te generacije, jer je tada nedostajalo pameti svuda okolo. Zbog rata koji je izbio na prostoru bivše SFRJ, ta generacija nije imala priliku da pokaže šta može, a utisak je da je mogla mnogo. Da li je potrebno da nabrajam sve gluposti naših uprava od tog momenta do danas?\nAli….. kao što pesma o kojoj pričamo kaže:\nZa kraj poslušajte pesmu o kojoj ste čitali 😊


DA LI JE BIVŠI BRANILAC RADIO PROTIV SVOG KLIJENTA?\n1999-01-25 HAG/DEN HAAG\nŽalbeno veće Tribunala o zahtevu novih branilaca Duška Tadića\nŽalbeno veće haškog Tribunala odobrilo je danas novim braniocima Duška Tadića da dopune žalbu koju je već podneo njegov prethodni branilac. Dopuna žalbe je odobrena po dva osnova: zbog činjenice da su, dok je trajalo suđenje Tadiću, tadašnje vlasti u Prijedoru i Republici Srpskoj odbijale saradnju sa njegovom odbranom; kao i zbog dovođenja u pitanje kredibilnosti jednog od ključnih svedoka, za kojeg odbrana navodi da je mogao da bude pod uticajem tadašnjih vlasti BiH. Žalbeno veće nije, međutim, prihvatilo zahtev da se žalba dopuni po još jednom osnovu, na koji ćemo se vratiti malo kasnije. Glavna rasprava o Tadićevoj žalbi zakazana je za 19. april 1999. i trajaće pet dana.\nDuško Tadić je, podsetimo, osuđen na 20 godina zatvora zbog ratnih zločina koje je 1992. izvršio u regionu Prijedora i tamošnjim logorima Omarska i Keraterm. Na tu presudu žalbu je uložio beogradski advokat Milan Vujin, kojem je Tadić prošle jeseni otkazao punomoćje i za nove branioce postavio britanske advokate Vilijama Klega (William Clegg) i Džona (John) Livingstona. Oni su 8. januara 1999. podneli zahtev za dopunu žalbe, koji je danas usvojen, ali delimično. Odbijen je, naime, treći, i najzanimljiviji, osnov na kojem se zasnivao zahtev Klega i Livingstona: da je Tadićevo "pravo na pošteno suđenje... teško narušeno ponašanjem njegovog bivšeg branioca Milana Vujina."\nBivši branilac je, tvrde Kleg i Livingston u podnesku od 8. januara, nagovarao svedoke da uskrate "izvesne dokaze koji bi identifikovali osobu koja je izvršila zločine za koje je Tadić optužen"; upućivao je svedoke da daju lažne iskaze i prikrivao je dokaze od drugih branilaca i samog Tadića. Pored toga, tvrde Kleg i Livingston, Vujin je listu svedoka odbrane dao zloglasnom šefu policije u Prijedoru, Simi Drljači (ubijenom jula 1997. pri pokusaju hapšenja od strane SFOR), mada je "bio svestan da će to naneti štetu nastojanjima odbrane da dođe do dokaza koji bi podržali Tadićev slučaj." Simo Drljača je, inače, odbijao svaku saradnju sa prvim Tadićevim braniocem, holandskim advokatom Mihailom Vladimirovim (Michail Wladimiroff). Sve u svemu, zaključuju britanski advokati, "Vujin se više brinuo kako da zaštiti identitet drugih Srba"... nego da odbrani svog klijenta, čije je Tadiću uskratio pravo na pošteno suđenje.\nRasprava o optužbama britanskog tandema Kleg-Livingston na račun poznatog beogradskog advokata je danas vođena iza zatvorenih vrata, tako da nije poznato kako je Žalbeno veće obrazložilo svoju odluku da prigovor na ponašanje bivšeg branioca ne može da bude osnov za dopunu žalbe. Ostaje, zato, da se sačeka pismena odluka Žalbenog veća , koja bi trebalo da bude objavljena u narednih nekoliko dana.


Aleksandar Vulin (Foto B92)\nNa devetoj rundi dijaloga o Kosovu i Metohiji u Palati "Srbija" učestvovali su predstavnici ministarstva odbrane, unutrašnjih poslova, službi bezbednosti. Čuli su se predlozi za razgraničenje sa Albanijom i otvoren odnos koji se, kažu, neće završiti dok sve što je dogovoreno ne bude primenjeno.\n"Mi govorimo o istorijskom sukobi dve nacije, ne dva dela teritorije, ili dva dela te nacije. Gde god Tirana ima pretežan uticaj, a ima ga svuda gde je albanska zajednica zastupljena u vlasti i tamo je zastupljen negativan odnos prema Srbima i Srbiji", rekao je Vulin na konferenciji za medije povodom okruglog stola "Političko-bezbednosni i odbrambeni aspekti kosovsko-metohijskog problema", koji se održava u okviru unutrašnjeg dijaloga o Kosovu i Metohiji.\nVulin je rekao da je reč o "Velikoj Albaniji", ne samo rešavanju kosmetskog problema.\n"Radi se o sukobu sa ’Velikom Albanijom’ koja vrlo jasno u političkom i geografskom smislu pokušava da nacrta svoje granice", naveo je Vulin dodajući da se suočavamo sa ideologijom ekspanzionizma.\nPrema njegovim rečima dogovor koji bi se postigao bio bi taj da se posle čitavog veka "Velika Albanija" zaustavi, jer je do sada samo napredovala.\n"Za mir i budućnost Balkana je bitno da ’Velika Albanija’ ne nastavi sa agresivnim kretanjem", uveren je on.\nKritkovao je, istovremeno, što vladaju muk i tajac kada Albanci izjavljuju da će stići do Niša.\n"Samo jedinstvena i ekonomski jaka Srbija je jedina brana ’Velikoj Albaniji’", poručio je on.\nUpitan za izjavu kosovskog predsednika Hašima Tačija da bi "istorijski sporazum" mogao biti postignut ove godine, Vulin je odgovorio da postoje Ustav, zakoni i načini na koje se to dešava i da ne misli da se može rešavati samo jedan deo srpskog nacionalnog pitanja.\n"Neophodno je da se srpsko nacionalno pitanje rešava u celini kako bi mogli obezbediti trajan i održiv prostor za život i mir naše dece", dodao je on.\nPoručio je da, kada je reč o novoj strategiji Evropske komisije, postoji kolizija u samom tekstu jer ako treba da Srbija postigne pravno obavezujući sporazum sa Kosovom, koje se ne pominje u tekstu i koje ne vide kao pravnu državu.\n04.03.2021 Upokojio se episkop Atanasije (258)\n04.03.2021 Predstavnici Srpske liste razgovarali sa Petkovićem u Raški (245)


HomeRegionBiH: SDP isključilo Bektića iz stranke, uhapšenog zbog izbornih prevara u Srebrenici\n01/12/2020Redakcija BALKAN TVRegion, Vesti, za slajder0\nPredsedništvo Socijaldemokratske partije BiH je na hitnoj telefonskoj sednici donelo odluku o raspuštanju Opštinske organizacije SDP Srebrenica, kao i o isključenju iz partije predsednika te organizacije Bege Bektića.\nOdluka je doneta na osnovu informacija da je Bego Bektić učestvovao u malverzacijama u izbornom procesu u Srebrenici u korist kandidata SNSD-a za načelnika opštine Mladena Grujičića, čime je, kako su ocenili, nepovratno narušio ugled SDP-a u Srebrenici.\nPo nalogu Tužilaštva BiH danas su uhapšeni Bektić, kao i Enver Hamzić i Muamer Sandžić, koji su osumnjičeni da su nedozvoljeno koristili lične podatke građana BiH za glasanje putem pošte iz Srbije, i fiktivne glasove usmeravali Grujičiću, kao i SDP BiH.\n„SDP BiH još jednom naglašava svoju apsolutnu podršku nadležnim organima u sprovođenju istrage i kažnjavanju svih onih koji su na bilo koji način malverzacijama, zloupotrebama i prevarama uticali na narušavanje integriteta izbornog procesa, bez obzira na to o kome se radilo”, saopštili su iz SDP BiH.\nPozvali su Centralnu izbornu komisiju (CIK) Bosne i Hercegovine da poništi i ponovo raspiše izbore za načelnika Opštine Srebrenica, ako se utvrdi da je Mladen Grujičić glasove i eventualnu izbornu pobedu obezbedio izbornim manipulacijama.\nPredsednik Glavnog odbora SDP-a i poslanik u parlamentu BiH Saša Magazinović ogradio se od postupaka svoje partije u Srebrenici, ocenivši da je to za njega „udruženi zločinački poduhvat”.\n„To je udruženi zločinački poduhvat. Kriminalno je svugde, a posebno podlo je takvu stvar uraditi u Srebrenici u kojoj vlada svakodnevna borba za poštovanje osnovnih ljudskih prava i mir”, napisao je Magazinovih na svom Tviter profilu.\nIz Stranke demokratske akcije (SDA) pozvali su predsednika SDP-a Nermina Nikšića da podnese ostavku.\n„Predsednik SDP-a Nermin Nikšić, ako ima imalo časti, morao bi podneti ostavku, jer je upravo on imenovao Bektića za poverenika SDP-a u Srebrenici”, naveli su iz SDA.\nDodali su da je „licemerno što SDP najavljuje da će sada isključiti krivce, mada Nermin Nikšić i rukovodstvo SDP-a nisu preduzeli ništa, a uporno su upozoravani kroz brojne medijske napise o tome šta njihovi ljudi rade u Srebrenici”.\nIz SDA su ocenili da je SDP organizovao izbornu prevaru u korist „negatora genocida i kandidata SNSD-a Mladena Grujičića, zloupotrebljavajući identitet srebreničkih Bošnjaka, što predstavlja izraz krajnjeg moralnog posrnuća i beščašća”.\nU saopštenju se ističe da je to „kulminacija višegodišnjeg procesa koji je počeo odlukom SDP-a da, zajedno sa SNSD-om, usvoji Zakon o prebivalištu kojim je oslabljen politički potencijal povratničke populacije”.\n„Posle toga su svaki put odbili učestvovati u probosanskoj koaliciji u RS i Srebrenici, a, na kraju krajeva, sada su pokazali da im je bliži SNSD od bilo koje probosanske opcije. Ne može se oteti dojmu da je tajni sastanak Nikšića i (lidera SNSD Milorada) Dodika pre tri godine imao upravo ovakav sadržaj”, navodi se u saopštenju SDA.


Robinson zabrinut zbog Mladića i Hadžića\nPredsednik Haškog tribunala na današnjoj konferenciji za novinare u Beogradu\nPredsednik Haškog tribunala Patrik Robinson izrazio je danas zabrinutost zato što su haški optuženici Ratko Mladić i Goran Hadžić još na slobodi.\nTokom boravka u Beogradu Predsednik Tribunala je poručio da je zabrinut, jer Ratko Mladić i Goran Hadžić još nisu uhapšeni i privedeni pravdi. Problem nepotpune saradnje Beograda sa Hagom je nešto na šta je nedavno ukazao i glavni tužilac haškog suda Serž Bramerc, podsetio je Patrik Robinson:\n"Tužilac je nedavno bio ovde i ne mogu uraditi bolje nego da ponovim njegovu zabrinutost, posebno kada je u pitanju potraga za beguncima koji su na slobodi - Mladićem i Hadžićem. Nadam se da će oni uskoro biti pronađeni i dovedeni u Hag na suđenje".\nUkoliko ne bude uhapšen pre završetka rada Haškog tribunala, Robinson je objasnio da će Mladić u tom slučaju potpasti pod mehanizam okončanja nezavršenih poslova, što znači da će Haški sud i kada okonča svoju misiju biti u funkciji suđenja po ovom mehanizmu.\nVladimir Vukčević je poručio da je, kao tužilac za ratne zločine spreman da ide do kraja kako bi Srbija ispunila svoju međunarodnu i moralnu obavezu hapšenja i poslednjih haških begunaca:\n"Delim njegovu zabrinutost što Mladić i Hadžić nisu u Hagu. Srbija ima najveći interes da oni budu tamo. Trpimo političke, ekonomske i moralne prekore zbog ta dva čoveka. Nismo to zaslužili i zato ih želimo što pre u Hagu".\nSaradnja s Tribunalom u Hagu je integralni deo pristupnog procesa zapadnog Balkana Evropskoj uniji, podsetio je šef Delegacije EU u Srbiji Vensan Dežer:\n"Puna saradnja sa Tribunalom u Hagu je i dalje ključni uslov, jer verujemo da privođenje ratnih zločinaca pravdi doprinosi procesu pomirenja u celom regionu".\nInače, Patrik Robinson u Beogradu predstavlja projekat posvećen osposobljavanju pravosuđa država bivše SFRJ da procesuiraju optužene za ratne zločine. Projekat je vredan četiri miliona evra, finansira ga EU, a zajednički će ga sprovesti Međunarodni krivični sud za bivšu Jugoslaviju, Međuregionalni istraživački institut UN za zločine i pravdu, u saradnji sa misijama OEBS-a u regionu.


Početna » Evrointegracije » Page 4\nFrancuska je prijatelj Srbije, a prijatelji govore istinu, da neće biti integracije Srbije u Evropsku uniju (EU) bez sporazuma o Kosovu, izjavio je u intervjuu FoNetu francuski ambasador u Beogradu Frederik Mondoloni. Aleksandar Vulin odgovorio na izjavu.\nPiše: M. Stojanović 20. 12. 2017.\nDačić: EU da prepozna Srbiju kao lidera\nImamo legitimno očekivanje da će najavljena strategija za pristupanje Evropskoj uniji (EU) jasno prepoznati da je Srbija, uz Crnu Goru, lider u tom procesu i da je perspektiva punopravnog članstva tokom mandata sledeće Evropske komisije dostižan i realan cilj.\nPopović: Rusija neupitna, o EU na referendumu\nUkoliko dođe do situacije „ili-ili“ po pitanju EU ili Rusija, ministar za inovacije i tehnološki razvoj i predsednik Srpske narodne partije (SNP) Nenad Popović, izjavio je danas da „u svakoj situaciji bira samo Srbiju“.\nPodrška evrointegracijama Srbije\nNemačka i Italija su optimisti u pogledu evropskih integracija Srbije, naveli su danas ambasadori te dve zemlje Aksel Ditman i Đuzepe Manco.\nVejvoda: Krećemo se ka EU sporije od očekivanog\nRegion i Srbija se kreću prema Evropi, ali je to sporije od očekivanja pre 17 godina i sporije nego što želi Evropska unija (EU), izjavio je FoNetu naučni saradnik bečkog Instituta za humanističke nauke, Ivan Vejvoda, koji smatra da EU nije idealna, ali da najavljeno članstvo Srbije do 2025. nije floskula, već najbolji način da se sačuva mir.\nDanijelson o poglavljima 23 i 24\nDirektor Generalnog direktorata za politiku susedstva i pregovore o proširenju Kristijan Danijelson konstatovao je da je napredak u poglavljima 23 i 24 pažljivo prate sve države članice Evropske unije i ponovio da su ta poglavlja od presudnog značaja za celokupan pristupni proces Srbije Evropskoj uniji.\nDanijelson: Srbija odlučna na evropskom putu\nGeneralni direktor Direktorata Evropske komisije (EK) za proširenje i susedsku politiku Kristijan Danijelson izjavio je danas FoNetu da je u razgovorima u Beogradu stekao snažan utisak da je Srbija odlučna da napreduje na evropskom putu.


Developer Nikola Marjanović i Pomoć Srpskoj Deci - Help Serbian Children\nNikola Marjanović je developer sa godinama iskustva koji je pokrenuo inicijativu u kojoj će, ljudima koji doniraju 20.000rsd, u humanitarne svrhe izraditi veb sajt besplatno. Ova akcija važi za najbržih troje ljudi koji se jave i uplate novac.\nU 21. veku je neophodno da svaka firma ima svoje prisustvo na internetu, jer inače kao da ne postoji. Ova akcija je posebno značajna jer svaka firma može da dobije nešto što će joj omogućiti da bude pristupačnija, dođe do većeg broja potencijalnih mušterija — i samim tim više zarađuje!\nMislimo da nema potrebe da previše dužimo, jer su prednosti ove akcije jako očigledne. Stoga, prijavite se što pre, ili nama ili Nikoli (@nmarjanovic_com na instagramu) kako bi učestvovali u ovoj akciji.


Nova nada za turističke agencije iz osiguravajućih kuća? | Serbiaworld\nNaslovna Turizam Nova nada za turističke agencije iz osiguravajućih kuća?\nNova nada za turističke agencije iz osiguravajućih kuća?\nMinistar trgovine, turizma i telekomunikacija Srbije Rasim Ljajić izjavio je da su osiguravajuće kuce Triglav osiguranje, Globos i Dunav osiguranje odlučile da izdaju polise osiguranja turističkim agencijama kako bi one mogle da nastave svoje poslovanje\nPrve polise osiguranja turističke agencije mogu da očekuju već tokom sledeće nedelje, a osiguravajuće kuće će na osnovu već definisanih propozicija nastaviti sa izdavanjem polisa osiguranja agencijama. Naravno, neophodno je da agencije ispunjavaju uslove.\nOno što je neophodno kako bi agencije dobile garancije jeste dopis u kom one moraju da navedu podatke o poslovanju i bilansima, što nije nova praksa, a nakon toga mogu da očekuju podršku od osigravajućih kuća.\nSledeći tekstNovo na tržištu osiguranja: eŽIVOT – online ugovaranje životnog osiguranja s video-identifikacijom


Beograd: Peti festival knjige „ČitamČitašˮ, 7. i 8. oktobar 2017, početak u 13 časova - Fondacija Srpski legat\n05 okt 2017 Sanja Vukovic\nRazmena knjiga u Novom bioskopu Zvezda\nU Novom bioskopu Zvezda (Terazije 40) u subotu 7. i nedelju 8. oktobra biće organizovan peti festival knjige ČitamČitaš. Kao i svake godine, ulaz na festival je besplatan, a centralna aktivnost je trampa polovnih, pročitanih knjiga.\nOtvaranje Festivala zakazano je u 13 časova, a posetioci će sve do deset uveče moći međusobno da razmenjuju knjige.\nPosetioce takođe očekuju radionice, tribine i filmske projekcije koje u fokusu imaju knjigu, a koji će trajati do deset uveče. Posebno izdvajamo dva sata trampe stripova u okviru koje će biti organizovana i radionica stripa, kao i našu sada već stalnu aktivnost na Festivalu Poznati čitaju.\nFestival ČitamČitaš održava se u okviru udruženja Evropa Nostra Srbija i ima za cilj čuvanje, rehabilitaciju i popularizaciju knjige i kulture čitanja. Festival se održava na mestu stradale Narodne biblioteke Srbije na Kosančićevom vencu u Beogradu, čime je simbolično revitalizuje i vraća joj status centra širenja kulture. Tokom čitave godine organizacioni tim festivala sprovodi aktivnosti kao što su posete osnovnim i srednjim školama, radionice, tribine, predavanja, mini-razmene knjiga, poklanjanje knjiga u javnom prostoru, javnom prevozu itd.\n16. septembra uspešno je održana akcija Čitajmo zajedno! na Trgu republike, a 30. septembra organizovana je akcija deljenja knjiga putnicima u javnom prevozu i parkovima.\nUmro je akademiski slikar i profesor Milo Dimitrijević


Solarni kolektori uštedeli dva miliona dinara u Zrenjaninu - Ekologija e-magazin : Ekologija e-magazin\nŽeljko Stanković — 18. March 2011.\nZRENJANIN, 17. marta 2011. (Beta) – Sistemom solarnih kolektora, najvećem u Srbiji, koji su u zrenjaninskoj bolnici “Dr DJordje Jovanović” postavljeni u okviru projekta Slovakejd, postignuta je ušteda za zagrevanje tehničke vode u iznosu od oko dva miliona dinara.\nTo je rečeno prilikom današnje posete delegacije agencije Slovačke agencije za medjunarodnu razvojnu saradnju SAMRS i predstavnika slovačke ambasade u okviru kontrole solarnih postrojenja postavljenih u zrenjaninskoj bolnici i Domu učenika “Angelina Kojić Gina” u tom gradu.\nOn je naglasio da projekti koji su realizovani u Srbiji, a tiču se termoenergetike, imaju bolje rezutate od onih u Slovačkoj zbog boljih uslova, odnosno više sunčanih dana.\nUstanova je bila u obavezi da obezbedi još tri miliona dinara za izradu podloge na koju će biti montirani kolektori za prikupljanje sunčeve energije, a za to je Pokrajinski sekretarijat za finansije odobrio iz vojvodjanskog budžeta nešto više od dva miliona dinara.\nNa zgradi Doma učenika “Angelina Kojić Gina” instalirana su 72 kolektora i postignuta je ušteda od 50 odsto u domenu korišćenja gasa kao energenta za grejanje sanitarne vode.\nTags: slovačkasolarna energijazrenjanin\nNext post Ledeni lavirint 12.deo\nPrevious post IAEA: Stabilnije stanje u Fukušimi


Turska vojska granatirala pozicije Kurda - 20.01.2018, Sputnik Srbija\nTurska vojska granatirala pozicije Kurda\nTurska vojska saopštila je da je danas i u petak granatirala pozicije Kurda u sirijskom regionu Afrin. 20.01.2018, Sputnik Srbija\n13:45 20.01.2018 (Osveženo: 13:48 20.01.2018)\nTurska vojska saopštila je da je danas i u petak granatirala pozicije Kurda u sirijskom regionu Afrin.\nU saopštenju se precizira da je turska vojska gađala skloništa ekstremista iz tri grupe — Radničke partije Kurdistana, Stranke demokratske unije i Narodnih zaštitnih jedinica.\nVisoki zvaničnik američkog Stejt departmenta juče je izjavio da bi, ukoliko se ispostavi da su navodi o turskom granatiranju sirijskog regiona Afrin tačni, to ugrozilo regionalnu stabilnost i ne bi pomoglo u zaštiti bezbednosti turske granice.\n„Ne verujemo da vojna operacija ide u prilog regionalnoj stabilnosti, stabilnosti Sirije ili zabrinutosti Turske za bezbednost sopstvene granice“, rekao je novinarima zvaničnik, kojeg Rojters ne imenuje.\nNeimenovani zvaničnik je rekao da je takva vrsta aktivnosti destabilizujuća.


Politika privatnosti • N.B.A. doo\nN.B.A. doo Beograd, Radoja Dakića 3/6, 11070 NOVI BEOGRAD (u daljem tekstu: „NBA“) označava preduzeće koje upravlja sajtom na veb adresi https://nba.co.rs/\nPrivatnost članova i posetilaca sajta je od velike važnosti za NBA i ovom Politikom privatnosti želimo da vas u potpunosti u upoznamo o tome kako se postupa sa vašim ličnim podacima i na koji način se oni štite.\nNa ovoj internet stranici prikupljamo mali broj vaših podataka uz vašu izričitu saglasnost, koju možete povući u svakom trenutku, nakon čega će vaši podaci biti izbrisani u roku od 15 dana. Vaši podaci će biti dostupni zaposlenima, osnivaču NBA koji su svi zakonski i ugovorno obavezani da poštuju tajnost ličnih podataka.\nNBA prikuplja podatke posetilaca sajta koji se odnose na IP adresu, podatke o pretraživaču i domenu preko Google Analytics-a.\nO nama i ko kontroliše podatke\nOva veb stranica je vlasništvo NBA, sa sedištem na adresi Radoja Dakića 3/6, 11070 Novi Beograd.\nNBA je registrovana firma u Srbiji pod:\nmatičnim brojem: 07723709\nUkoliko koristite ovu platformu prihvatate da se vaši podaci koriste u skladu sa ovom Politikom privatnosti. NBA će koristiti lične podatke samo na način koji je u skladu sa svrhom za koju su prikupljeni ili za koju ste vi kao naš korisnik dali saglasnost, odnosno u skladu sa Ustavom Republike Srbije, važećim zakonima o zaštiti podataka o ličnosti i drugim propisima.\nUkoliko želite da tražite pristup ličnim podacima, njihovu ispravku, dopunu ili brisanje, možete nas kontaktirati na e-adresu office@nba.co.rs\nNBA će koristiti podatke u cilju obaveštavanja o našim aktivnostima i kampanjama kroz našu internet stranicu kao i kroz format redovnog slanja novih objava putem e-pošte.\nVi kao posetilac sajta ćete u ovom slučaju imati mogućnost da se odjavite sa liste za dobijanje e-pošte ukoliko više ne želite da primate e-poštu od NBA.\nNBA se obavezuje da vaše podatke prikupljene kroz internet formulare i e-poštu, Google analitiku neće davati, pokazivati, iznajmljivati niti prodavati trećim licima.\nNBA može povremeno objaviti informacije opšteg tipa trećim licima (npr. broj posetilaca naše stranice), ali pritom nikada neće uključiti informacije pomoću kojih bi pojedinci bili određeni ili odredivi.\nNBA koristi “kolačiće” (cookies) za ograničene svrhe. “Kolačić” je mali deo podatka koji naša internet stranica može da pošalje Vašem pretraživaču, koji onda može biti sačuvan na Vašem hard disku.\nUkoliko ste zabrinuti za vašu privatnost i korišćenje tehnologije “kolačića” možete podesiti vaš pretraživač da vas obaveštava kada primate “kolačić”. Takođe, možete podesiti vaš pretraživač da odbija “kolačiće” koje naša stranica pokuša da vam pošalje.\nTakođe, Google analytics pravi “kolačiće” na osnovu kojih NBA prati posećenost internet stranice.\nZahtev za ponudom i lista za dobijanje e-pošte\nPrilikom prijavljivanja za neku od naših usluga kao i na našu listu za dobijanje e-pošte, potrebno je da nam ostavite svoju e-adresu, koju ćemo čuvati i koju nećemo ustupati ili prodavati trećim stranama.\nU svakom trenutku možete da se odjavite sa liste za dobijanje e-pošte – tada će vaša e-adresa biti izbrisana iz naše baze.\nVeze ka trećim internet stranama\nNBA može davati veze ka trećim internet stranicama, kao što ove internet stranice mogu vezivati našu stranicu. Ostale internet stranice funkcionišu prema svojim uslovima korišćenja i politikama privatnosti.\nNBA nema kontrolu nad takvim internet stranicama, ne poseduje podatke koji se tamo nalaze, ne garantuje i nije odgovoran za bilo koji sadržaj, reklamu, proizvod ili drugi materijal koji je dostupan na takvoj stranici.\nNBA koristi društvene mreže kako bi unapredio svoju misiju. Ove aplikacije zahtevaju korišćenje usluga trećih strana.\nNa primer, Fejsbuk nalogom NBA upravlja Fejsbuk i ovom nalogu imaju pristup Fejsbuk korisnici koji su već prihvatili Fejsbuk Politiku privatnosti. Našom Fejsbuk stranom upravljaju zaposleni u NBA koji su za to zaduženi.\nNBA ne čuva podatke svojih pratilaca niti obrađuje podatke izvan Fejsbuka.\nNBA ne traži ličnu identifikaciju dece. Korisnici koji su ispod 14 godina starosti ne bi trebalo da ostavljaju bilo kakve lične podatke na stranici.\nNBA čini sve što je u mogućnosti da podatke koje koristi i obrađuje čuva u bezbednim uslovima tako što se nalaze skladišteni u računarskom sistemu, zaštićeni šifrom, kome pristup imaju samo zaposleni u NBA.\nNBA zadržava pravo da bilo kada izmeni ovu Politiku privatnosti. Ukoliko je izmena značajnija, kao npr. ako bitno utiče na vaša prava ili menja pravila korišćenja podataka, blagovremeno ćemo vas obavestiti putem e-poruke.\nSvaka izmena postaje važeća nakon njenog objavljivanja na stranici Politika privatnosti. Dužni ste da pročitate ovu Politiku privatnosti kako biste bili upoznati sa eventualnim izmenama.\nUkoliko nastavite da koristite stranicu i usluge nakon bilo koje nove verzije Politike privatnosti, podrazumeva se da ste tu verziju pročitali i prihvatili kao važeću.\nNastojeći da stvorimo što bezbedniju stranicu, pozivamo vas da nam dostavite vaše komentare i sugestije na ovu Politiku privatnosti. Ukoliko imate bilo kakvih pitanja u vezi sa Politikom privatnosti, slobodno nas kontaktirajte na e-adresu office@nba.co.rs\nRešenje broj: 12806/2018 Rešenje Broj: 19737/2021 Rešenje Broj: 6279/2020\nRešenje Broj: 6280/2020 Rešenje Broj: 6281/2020 Rešenje Broj: 6282/2020\nSva prava zadržana © 2022 ⋅ Naša Biljna Apoteka – NBA


NAJAVA DOGAĐAJA - Pariz, 27. novembar 2018. godine - Sjednica Skupštine donatora Regionalnog stambenog programa\nDržavna ministrica za ljudska prava i izbjeglice Semiha Borovac sutra će u Parizu na sjednici Upravnog odbora Regionalnog stambenog programa prezentirati značajan napredak koji je ostvaren u našoj zemlji u okviru ovog zajedničkog programa Bosne i Hercegovine, Hrvatske, Srbije i Crne Gore.\nDo sada su Bosni i Hecegovini odobrena sredstva u iznosu od 146 miliona KM za provedbu šest potprojekata, od čega donatorska novčana kontribucija iznosi 124 miliona KM, a nenovčano učešće Bosne i Hercegovine 22 miliona KM.\nZahvaljujući osiguranim sredstvima, krov nad glavom dobit će 3.192 korisničke porodice odnosno više od 10.000 izbjeglica iz BiH i interno raseljene osoba u BiH. Do danas je završena izgradnja 587 objekta sa ukupno 776 stambenih jedinica, a u toku je obnova i izgradnja 781 stambene jedinice.\nU toku je i projektovanje, odnosno tenderske procedure za izvođenje radova za 1.172 stambene jedinice. Projekat se provodi širom BiH, do sada su uključene 83 lokalne zajednice sa kojima su potpisani sporazumi o saradnji, a predviđa se uključivanje još više od 30 općina i gradova. Rok za implementaciju Regionalnog stambenog pograma je juni 20121. godine.\nVrijednost RSP-a je oko 1.2 milijarde KM, od čega se više od 200 miliona odnosi na pro-jekte u BiH. Sve to bilo bi neizvodivo bez podrške međunarodne zajednice, prije svih, Evropske unije, kao najvećeg donatora sa učešćem od oko 450 miliona KM te Sjedinjenih Američkih Država, Italije, Njemačke, Norveške, Švicarske, Danske, Turske i drugih zemalja donatora i podrške UNHCR-a, OSCE-a i Razvojne banke Vijeća Evrope.


Evropski komesar za proširenje Štefan File i crnogorski ministar spoljnih poslova Igor Lukšić na konferenciji za novinare u Kotoru nakon neformalnog skupa šefova diplomatije zemalja Zapadnog Balkana (gov.me)\nU Kotoru je održan neformalni skup šefova diplomatija zapadnog Balkana, kojem je prisustvovao i evropski komesar za proširenje Štefan File\nNa skupu je zaključeno da su vladavina prava, ekonomsko upravljanje i infrastrukturna povezanost država regiona, ključni za značajnije unaprjeđenje saradnje\nCrnogorski šef diplomatije Igor Lukšić, rekao je da je razgovarano o stvaranju uslova za obezbjeđenje dodatne vrijednosti procesu stabilizacije i asocijacije sa ambicijom da se identifikuju mogućnosti ubrzavanja i ispunjavanja standarda kako bi region bio pripremljen za buduće članstvo i obaveze u Evropskoj uniji. On je objasnio da su identifikovane tri ključne oblasti.\n“Prva je oblast vladavina prava, s obzirom na to da proces pridruživanja zemalja regiona EU u svom sadržaju i jezgru podrazumijeva standarde vladavine prava. Druga je ekonomsko upravljanje, s obzirom na to da nas kriza koja i dalje traje sa svojim posljedicama uči da je neophodno da zemlje regiona unaprijede ekonomsko upravljanje kako bi bile spremne da u budućem periodu budu otpornije na ekonomske krize”, kazao je Lukšić.\nOn je rekao da treću oblast čine načini za unapređenje infrastrukturne povezanosti i identifikovanje mjera za podršku regionalnoj trgovini i uklanjanju poslovnih mjera u regionu.\nLukšić je rekao da je File na sastanku predstavio naredne aktivnosti koji će omogućiti zemljama u regionu da se što bolje pripreme i doprinesu regionalnoj saradnji. Evropski komesar za proširenje i susjedsku politiku Štefan File, rekao je da je današnji sastanak veoma važan korak zemalja regiona u procesu priključivanja.\n“U našem godišnjem progres izvještaju vidjeli ste koliko pažnje posvećujemo regionalnoj saradnji i drago mi je što je ministar pomenuo tri stuba koji su već duboko ukorijenjeni u proces proširenja”, kazao je File.\nOn je naglasio značaj zajedničke borbe zemalja regiona koje žele da naprave mrežu kako bi se zajedničkim snagama borile protiv organizovanog kriminala.\n“Prošle godine, dogovorili smo se kako da se poboljša ekonomsko stanje u državama aspirantima i kandidatima, a sada ovdje možemo da vidimo kako možemo pomoći da zemlje postanu konkurentne ne samo na lokalnom već i na širem nivou”, kazao je File.\nFile je kazao da se sada razmišlja o određenim projektima u oblastima transporta i energetike.\n“Tu ćemo moći da vidimo kako možemo na konkretan način u specifičnom vremenskom periodu da poboljšamo infrastrukturu u regionu i kako da je povećamo između zemalja”, kazao je File.\nOn je naveo i da je danas dogovoreno da se nakon ljeta organizuje ministarska konferencija na visokom nivou kojoj će prisustvovati ministri ekonomije i inostranih poslova.


Nova mašina u Javnom preduzeću za izgradnju (VIDEO)\nNova mašina u Javnom preduzeću za izgradnju (VIDEO)\nIzvor: Lokalne novine | Obrenovac, 26.10.2018.\nKombinovana radna mašina će u zimskom periodu čistiti sneg, ali će biti od koristi i prilikom uređenja puteva i kanala\nU Javno preduzeće za izgradnju "Obrenovac" danas je stigla nova građevinska mašina. Ovo preduzeće koristiće je za sve potrebe koje ima u svojim nadležnostima.\nDirektor Javnog preduzeća za izgradnju "Obrenovac" Milan Marošanin objasnio je da će nova kombinovana radna mašina u zimskom periodu čistiti sneg, a u drugom periodu godine koristiće se za uređenje puteva i kanala.\n"Da bismo obavljali našu osnovnu delatnost, održavanje nekategorisanih puteva, nama su potrebne najmodernije i najbolje mašine. Ovo je treća radna mašina koju smo kupili u poslednje dve godine", kazao je Marošanin.\nVrednost nove mašine iznosi 9,5 miliona dinara i u tu cenu uključenu su sve priključne mašine.\nMiroslav Čučković, predsednik Gradske opštine Obrenovac, naglasio je da su nabavke novih mašina izuzetno važne kako bi sva preduzeća na teritoriji opštine Obrenovac što efikasnije obavljala svoj posao.\n"Mi sami možemo da sečemo obale, da čistimo sneg i postanemo pravi grad. Svake nedelje nastojaćemo da nabavimo po jednu novu mašinu, nije važno za koje preduzeće, već je bitno za ceo Obrenovac", rekao je Čučković.\nČlan Veća Gradske opštine Obrenovac Predrag Jovanović podsetio je da su u prethodnom periodu i ostala preduzeća dobila nove mašine. On je najavio nastavak aktivnosti poboljšanja voznog parka za sva preduzeća u Obrenovcu i u narednoj 2019. godini.


PROMOCIJA REPUBLIKE SRPSKE NA MEĐUNARODNOM SAJMU TURIZMA „ Holiday world “, PRAG\nDatum: četvrtak, februar 16, 2017\nU okviru svojih redovnih aktivnosti na promociji turističke ponude i proizvoda Srpske, Turistička organizacija Republike Srpske (TORS) i ove godine učestvovaće na 26. Međunarodnom sajmu turizma “Holiday world” koji će se od 16. do 19. februara. održati u Pragu.\nTORS na ovom sajmu učestvuje šestu godinu za redom, kao partner Ustečke regije iz Češke sa kojom Republika Srpska ima potpisan sporazum o saradnji, između ostalog, i u oblasti turizma.\nI ove godine, posjetioci sajma, imaće priliku da se informišu o najatrktivnijoj ponudi Srpske, kao što su planinarenje, rafting, banjski i etno turizam, nacionalni parkovi, city break destinacije, atraktivna dešavanja i manifestacije koje nas očekuju u ljetnjem periodu….\nNa Međunarodnom sajmu turizma u Pragu, koji će trajati četiri dana, učestvuje više od 600 domaćih i stranih izlagača, a očekuje se i prisustvo preko 30000 posjetilaca. Ova sajamska manifestacija okuplja brojne izlagače, a prije svega nacionalne i regionalne turističke organizacije, turoperatore, hotele, turističke asocijacije i ostale turističke subjekte. Sajam turizma u Pragu jedna je od najvažnijih sajamskih manifestacija u Centralnoj Evropi.


Pored konkurentnih plata, koje su i dalje glavni motivator za zaposlene na našem tržištu, poslednjih godina atraktivni sistemi beneficija postali su važan deo paketa nagrađivanja i alata za zapošljavanje, zadržavanje i stimulisanje zaposlenih, za BIZLife magazin govore Sandra Vučurović, izvršni direktor Marsh Srbija i Mercer Marsh Benefits lider za Srbiju i Radmila Krunić, Talent Information Lead, Mercer Srbija i Hrvatska\nMercer Marsh Benefits (MMB) nastao je ujedinjenjem vodećeg svetskog konsultanta iz oblasti ljudskih resursa i kompanije koja je lider u disruptivnim inovacijama, kreirajući tako jedinstveni pristup. MMB kreira neke od omiljenih beneficija za zaposlene u celom svetu – kako za mala preduzeća tako i za globalne kompanije. Lokalne kompanije su, takođe, u mogućnosti da dobiju pristup MMB ekspertizi i svojim zaposlenima obezbede najviše. Uprkos uticaju pandemije na globalnu nezaposlenost, poslodavci na mnogim tržištima imaju poteškoća da pronađu talente, koji se sada angažuju i na regionalnom ili čak globalnom nivou, tako da MMB često pomaže kompanijama da usklade svoj pristup beneficijama kako bi zadržale konkurentnost.\nKoji su opšti trendovi na tržištu rada u Srbiji i kako privući zaposlene?\nTržište rada u Srbiji je poslednjih godina veoma konkurentno i dinamično, a taj trend se nastavlja i u uslovima globalne pandemije, sa prosečnom stopom fluktuacije zaposlenih od 10 odsto (izvor: Mercer Total Remuneration Survey 2021). Srbija je jedna od zemalja koje su najmanje pogođene kovid 19 krizom na Zapadnom Balkanu, u pogledu najmanje stope ekonomske kontrakcije u 2020. godini. Uprkos ukupnom padu privrede, zabeležen je i pozitivan trend u nekim sektorima, kao što su poljoprivreda, IT, finansijske usluge i građevinski sektor. Strane direktne investicije su jedan od važnih faktora ekonomske stabilnosti i glavni pokretač zapošljavanja u privatnom sektoru, zajedno sa sektorom informacione tehnologije. Ono što je zajedničko za sve sektore jeste jaka konkurencija na tržištu radne snage.\nPored konkurentnih plata, koje su i dalje glavni motivator za zaposlene na našem tržištu, poslednjih godina atraktivni sistemi beneficija postali su važan deo paketa nagrađivanja i alata za zapošljavanje, zadržavanje i stimulisanje zaposlenih. Za neke od industrijskih sektora, npr. informacione tehnologije, pored motivišućih projekata, beneficije su najvažniji faktor diferencijacije i prepoznavanja najpoželjnijih poslodavaca (employer-of-choice). Tehnološke kompanije su lideri na tržištu u pogledu beneficija koje obezbeđuju svojim zaposlenima, što otežava „takmičenje” za druge učesnike, kada se uzme u obzir ukupan trošak.\nKada govorimo o takmičenju za talente, možemo pomenuti Adamsovu teoriju motivacije, koja podrazumeva da nagrade koje dobijaju za svoj doprinos pojedinci vide kao pravedne i da one budu slične onima koje dobijaju njihove kolege na istom nivou. One moraju biti pravilno izbalansirane kako bi zaposleni bili motivisani, što će doprineti tome da kompanija bude posmatrana kao poželjan poslodavac.\nRadmila Krunić, Talent Information Lead, Mercer Srbija i Hrvatska\nKoje su glavne beneficije koje poslodavci nude u Srbiji?\nSrpsko tržište prepoznaje neke od beneficija kao prevalentne dugi niz godina, kao što su službeni automobili, mobilni telefoni, obuke itd. Ono što vidimo kao stabilne i rastuće trendove, na osnovu naših godišnjih i periodičnih istraživanja, jesu beneficije usmerene na zdravlje zaposlenih, odnosno privatno zdravstveno osiguranje. Ako uporedimo rane faze razvoja privatnog zdravstvenog osiguranja u Srbiji, možemo videti da je procenat kompanija koje pružaju dodatno zdravstveno osiguranje porastao sa 32 odsto na 71 odsto u poslednjoj deceniji (izvor: Mercer Total Remueration Survey Serbia 2012‒2021).\nPrivatno zdravstveno osiguranje, kao viši nivo zdravstvene zaštite, benefit je koji je visoko rangiran od strane zaposlenih i prepoznat kao onaj koji povećava njihovu motivaciju. Pretežno ga ugovaraju korporacije koje imaju cilj da budu prepoznate kao poželjan poslodavac.\nS obzirom na to da se menja struktura radne snage i da nove generacije imaju veće učešće u ukupnoj radnoj snazi, potrebe i motivacija zaposlenih se, takođe, menjaju. Sa generacijama Y i Z, veći fokus je na ravnoteži između posla i privatnog života i inicijativama usmerenim na dobrobit zaposlenih.\nMeđutim, poslodavci mogu odlučiti da uključe različit obuhvat osiguranja i usluga, u odnosu na nivo pozicije u organizaciji. Na primer, kompanija može odlučiti da kreira dva ili tri tipa paketa privatnog zdravstvenog osiguranja i da to poveže sa nivoom pozicije na kojoj zaposleni radi.\nKompanije koje su uvele ovu beneficiju zabeležile su veće stope zadovoljstva zaposlenih, pozitivan uticaj na stopu izostanaka, i uopšte, bolju motivaciju zaposlenih.\nKoji su potencijali Mercer Marsh Benefitsa za dalji razvoj?\nMercer Marsh Benefits je posvećen pružanju visoko profesionalne usluge našim klijentima, kombinovanjem zajedničkog pristupa i stvaranjem sinergije. Privatno zdravstveno osiguranje je najbrže rastuća linija osiguranja, koja u prvoj polovini 2021. godine beleži rast od 18 odsto u odnosu na isti period prošle godine. Od ukupnog tržišta zdravstvenog osiguranja u 2020. godini, 46 odsto premije osiguranja zaključeno je uz angažovanje posrednika u osiguranju, što nas dovodi do zaključka da kompanije konsultante iz oblasti osiguranja prepoznaju kao partnera koji im može pronaći najbolje rešenje. Marsh ima snažno partnerstvo sa osiguravajućim kompanijama, koje nas podržavaju u postavljanju trendova i pokretanju tržišta.\nOno što je potrebno napomenuti jeste da zaposleni izuzetno cene mogućnost kreiranja paketa po meri, u skladu sa svojim potrebama.\nMercer Marsh Benefits nudi Darwin platformu, koja omogućava zaposlenima da izaberu kombinaciju benefita koja odgovara njihovim individualnim potrebama. Platforma pruža neograničenu fleksibilnost kroz konfiguraciju koja se prilagođava i organizuje na lokalnom nivou.\nOd pandemije smo naučili da se moramo brzo prilagoditi promeni okruženja. Ove promene odražavaju se i na kretanje i dostupnost radne snage i razvoj potreba zaposlenih. Cilj Mercer Marsh Benefita je da blagovremeno prepozna ove potrebe i kreira tržište sposobno da odgovori na odgovarajući način.\nMercer Marsh Benefits/MMB/Radmila Krunić/Sandra Vučurović\n05/02/2021 | 15:03\nOGROMNO INTERESOVANJE za Grčku: “Inbox pun zahteva, jedva stižemo da odgovorimo”...\nMarsh Benefit lista predvidja u paketu benefita i privatne penzijske fondove, ali se procenti upotrebe pojedinog benefita daju u odnosu na region, Balkan, ili Evropu, a privatni penzijski fondovi su u svim drugim zemljama obavezni i zato se ne koriste kao benefit. Kod nas je situacija potpuno drugacija, zaposleni, posebno iz IT sektora su jako zainteresovani za privatne penzijske fondove kao benefit, ali ih firme najcesce ne uzimaju jer ih u procentu malo firmi izabere. Kada bi procente gledali samo u Srbiji, situacija bi bila potpuno drugacija.


Rusi uopšte ne piju votku: Pivo najprodavanije piće - Biznis Telegraf.rs\n26/01/21 | 19:48\nVotka nikada nije ušla u Top 50 najprodavanijih pića, a vino je u Top 100\nPivo je postalo najprodavanije alkoholno piće u 2020. godini u najvećim ruskim trgovinskim lancima, dok vino i votka nisu ušli ni među 50 najpopularnijih proizvoda, prenosi TAS S prema studiji koju je sprovela platforma „CheckScan“.\n- Najpopularniji alkohol među Rusima tokom 2020. godine bila su piva, koja su se stalno nalazila među Top 10 najprodavanijih proizvoda. U poređenju sa pivom, votka i vino praktično nisu bili traženi - rezultat je istraživanja „CheckScan“, prenosi agencija.\nTAS S navodi da je „ChekScan“proučio približno 280.000 računa u najvećim prodavnicama alkoholnih pića „Krasnoe & Beloe“ i „Bristol“ tokom 2020. godine u svim ruskim saveznim okruzima\n- Votka nikada nije ušla u Top 50 najprodavanijih pića, a vino je u Top 100 - navodi se u ovoj studiji, dok su istovremeno, među najpopularnijima često bili bezalkoholni proizvodi.\nU februaru su cigarete bile najprodavanije u prodaji „Krasnoe & Beloe“, a u periodu avgust - decembar to su bile jednokratne zaštitne maske.\n- Prosečni račun u najvećim trgovinskim lancima alkoholnih proizvoda rastao je tokom prošle godine, a u poređenju sa početkom godine, prosečni račun je porastao gotovo dvostruko - pokazalo je ovo istraživanje.\n„CheckScan“ je osnovan 2017. godine i omogućava verifikovanim korisnicima da skladište i organizuju informacije o svojoj kupovini roba i usluga skeniranjem QR koda na kasama, navodi agencija.


Veliki preokret – ekipa “Red Bul Salcburg“ putuje u Beč - UPSMedia Veliki preokret – ekipa “Red Bul Salcburg“ putuje u Beč – UPSMedia\nVeliki preokret – ekipa “Red Bul Salcburg“ putuje u Beč\nMože se reći da je ovo u rangu preokreta koji su bratunački omladinci iz ekipe “Red Bul Salcburg“ napravili protiv ekipe iz Tuzle na finalnom turniru CIMIC-ovog multietničkog turnira “SOCCER CUP 2018“.\nDa vas podsjetimo, tada su mladi fudbaleri iz Bratunca za pedeset sekundi preokrenuli rezultat od 1:2 do 3:2 i na taj način donijeli prvo mjesto na turniru ekipi “Peta gimnazija“ iz Sarajeva.\nPošto je nagrada za prvo mjesto vikend putovanje u Beč, a fudbaleri ekipe “Peta gimnazija“ neće biti u mogućnosti da putuju u periodu kada je predviđeno putovanje, izbor je pao na ekipu “Red Bul Salcburg“. Po mišljenju skoro svih prisutnih na turniru ekipa iz Bratunca je svojim nastupom apsolutno zaslužila da dobije nagradu.\nBitan faktor je i prijateljstvo koje je sklopljeno sa momcima iz Sarajeva i njihova zahvalnost za poštenu igru i trud da se dobije utakmica koja ekipi “Red Bul Salcburg“ rezultatski skoro ništa nije značila.\nPutovanje u Beč je planirano za 9. februar, a povratak je planiran za 11. februar. Mladi fudbaleri će u Beču, između ostalog, prisustvovati fudbalskoj utakmici Austrija Beč – LASK Linc.\n← Novogodišnji turnir „Bratunac 2017“ – rezultati trećeg dana takmičenja\nPosljednji pozdrav Aleksandru Kostiću →\nfebruar 21, 2019, 3:26 am


RADEV POBEDIO NA IZBORIMA Bugarska dobila novog-starog predsenika, dobio čak 64,2 odsto glasova\nRadev je na osnovu 100 odsto izbrojanih glasova istraživačke agencije "Alfa" dobio 64,2 odsto glasova, naspram konkurenta Anastasa Gerdžikova, koji je dobio 32,3 odsto glasova, preneo je bugarski BNT.\nNa izbore je izašlo 34,1 odsto glasača, a 1,3 odsto nije dalo podršku nikome.\nGerdžikov, koga je podržala partija Borisova GERB, optužio je Radeva da huška Bugare jedne na druge, preneo je Rojters.\nOn je obećao da će ujediniti naciju, koja je pogođena jednom od najgorih stopa smrtnosti od kovida u Evropskoj uniji.\nRadeva su podržali politički rivali Borisova - partije PP, Socijalisti i Ima takvog naroda.\nRadev nadomak pobede na predsedničkim izborima, dobio između 64 i 66 odsto glasova


ASBIS proširuje aktivnost i u zemljama Beneluksa otvaranjem ASBIS NL BV kancelarije\nASBISc Enterprises Plc (ASBIS), vodeći distributer kompjuterskih komponenata u EMEA regionu, proširuje svoju aktivnos u Zapadnoj evropi pod okriljem kompanije ASBIS NL BV. Predstavništvo će biti glavni distributivni centar za potrošače koji se nalaze u zemljama Belenuksa i širom zapadne Evrope. Ponuda će sadržati kompletan asortiman IT komponenata sa fokusom na ASBIS brendove - Canyon i Prestigio.\nASBIS potpisao ugovor o distribuciji sa SAPPHIRE Technology\nASBISc Enterprises Plc (ASBIS), potpisao je ugovor o distribuciji sa SAPPHIRE Technology Ltd., vodećim proizvođačej ATI-baziranih grafičkih kartica. U skladu sa uslovima potpisanog ugovora, ASBIS je autorizovan distributer kompletnog SAPPHIRE proizvodnog programa širom centralne i istočne Evrope, srednjeg istoka i južne Afrike. Distribuciju za Srbiju ASBIS će vršiti preko ćerke-kompanije ISA Hardware.\nASBIS OBJAVLJUJE REZULTATE ZA 2006. GODINU\n„ASBISc Enterprises Plc“ ("ASBIS" ili "Grupa"), vodeći distributer kompjuterskih komponenata na visoko rastućim tržištima Centralne i Istočne Evrope i bivšeg Sovjetskog Saveza , objavljuje ostvarene rezultate za prethodnu poslovnu godinu, nakon svog izlistavanja na Londonskoj berzi hartija od vrednosti - AIM, oktobra 2006. godine. ASBIS je završio godinu uspešnog trgovanja koja se završava 31. decembra 2006., sa prihodima na rekordnom nivou, a koji su prevazišli iznos od US$1 milijarde. Kao rezultat, profit za tu godinu je nešto iznad tržišnih očekivanja i predviđanja analitičara.\nASBIS distribuira nove Intel Desktop ploce sa integrisanim CPU-om\nASBIS počinje distribuciju novih Intelovih desktop ploča partnerima širom EMEA regiona. Intel® Desktop Board D201GLY predstavlja inovativno rešenje za sub value tržišta.\nINTEL BUNDLE PROMO\nPrestigio organizuje novo takmičenje - "People - The Art of Life"\nPrestigio objavljuje početak Internacionalnog takmičenje fotografije pod nazivom "People - The Art of Life"\nIntel je nagradio ASBIS Hrvatske za izuzetnu prodaju Core 2 Duo procesora\nKompanija ASBIS Hrvatska nagradjena je od strane Intela za “Izvanredno zaralgenje i doprinos prosperitetu prodaje Intel Core 2 Duo procesora u Q4’2006”. Nagraduje primio u ime kompanije direktor prodaje Tomislav Kovać na QBR sastanku odrzanom u Beogradu sredinom aprila.\nIntel VPRO Bundle\nKompanija Intel pokrenula je promociju u kojoj Vam se pruza mogucnost da ostvarite popust od 20$ na svaki budle procesora i ploce sa promocije. Promocija je produzena i bice aktivna do 25.08.2007.\nPQI dodelio titulu "Best partner" ASBIS-u za izvrsne poslovne rezultate u 2006.-toj godini\nKompanija PQI predala je nagradu ASBIS Groupi uz zahvalnicu za ASBIS-ovo izuzetno poslovanje u distribuciji PQI memorije i flash proizvoda. Nagrada je predata tokom održavanja Cebit 2006 sajma u Hannoveru, Nemačka.\nTOSHIBA AKCIJA - 30 EUR popusta za svaki kupljeni racunar\nDetalji sa TOSHIBA IN PROGRESS EVENTA\nZahvaljujemo Vam se na učešću na TOSHIBA IN PROGRESS EVENT-u koji smo organizovali u galeriji "Progres" u četvrtak, 15.03.2007. godine povodom imenovanja kompanije ASBIS za novog distributera TOSHIBA notebook računara za područje Jadranske regije. Ovaj događaj okupio je na jednom mestu mnogobrojne ASBIS partnera, predstavnike medija kao i ključne ličnosti iz kompanije TOSHIBA i ASBIS za ovu regiju koji su prisutnima najvažnije informacije i pravce buduće saradnje dveju kompanija.\nTOSHIBA IN PROGRESS EVENT\nPovodom naimenovanja kompanije ASBIS za novog distributera Toshiba notebook računara za područje Jadranske regije, ASBIS će 15.03.2007. godine u galeriji "Progres" organizovati koktel za svoje partnere i novinare. U zanimljivom ambijentu prisutni će biti u mogućnosti da se upoznaju sa asortimanom i performansama Toshiba notebook računara. Prisutnima će se obratiti predsednik Toshibe, Andreas Schaefer koji će izložiti razloge imenovanja ASBIS-a za novog distributera u regiji. Takođe, prisutnima će se obratiti i Alan Mitrović, Asbis VP Souther Europe, koji će istaći viđenje kompanije ASBIS po pitanju ove saradnje. Pored ovog dogadjaja tokom ove nedelje održana su još dva događaja u Sloveniji i Hrvatskoj koji su privukli veliko interesovanje kako poslovnih partnera tako i novinara.


"Ratne priče sa Košara" prikazane u Istočnom Sarajevu - FILTER\n“Ratne priče sa Košara” prikazane u Istočnom Sarajevu\nU Kulturnom centru u Istočnom Novom Sarajevu prikazan je dokumentarno-igrani film “Ratne priče sa Košara”.\nFilm opisuje bitku dugu 67 dana na granici Albanije i Savezne Republike Jugoslavije 1999. godine.\n“Činjenica da su vodili borbu na planinama koje se zovu Prokletije govori kakvi su bili uslovi, gdje je smrt svakog trenutnka bila prisutna, od minobacača, snajpera, kasetnih bombi. Večeras je s nama jedan od vojnika koji je nastradao od kasetnih bombi. To su momci koji su od 9. aprila do 14. juna 1999. godine branili ono što je u tom trenutku bila granica njihove otadžbine”, navela je Zarićeva.\nZarićeva je rekla da je pokušala da dokumentuje priču učesnika bitke na Košarama i da se na taj način zahvali njenim hrabrim učesnicima, te je izrazila zadovoljstvo što je njeno dokumentarno ostvarenje viđela publika u Istočnom Sarajevu.\nZadovoljstvo što su u prepunom Kulturnom centru Istočno Novo Sarajevo izrazili su učesnici bitke na Košarama Darko Anđelković zvani Raška i Ivan Dražić, koji su istakli da se na mlađim generacijama pokaže kako se branila otadžbina.\n“Mi smo to na najbolji način kao dvadesetogodišnjaci pokazali. Ponosni smo na to što smo osujetili planove terorista koji su željeli da prodru preko Košara i okupiraju našu zemlju”, rekao je Anđelković.\n“Više nas je boljelo ćutanje nego sama bitka. Sve do pojave ovog filma naši ljudi nisu ni znali šta smo preživjeli tokom 69 dana napada”, naglasio je Anđelković.\nDirektor Republičkog centra za istraživanje rata, ratnih zločina i traženje nestalih lica Milorad Kojić podsjetio je da je film prije nekoliko mjeseci prikazan u Banjaluci, a da ni druge opštine u Republici Srpskoj neće zaobići.\n“Nametnuti rat koji smo imali od 1991. do 1995. godine i rat na Kosovu 1999. godine predstavlja borbu srpskog naroda za opstanak i na vjekovnim ognjištima, čuvanje granica Republike Srpske i Srbije. Upravo Košare govore i o NATO agresiji na Srbiju”, rekao je Kojić.\n“Mi smo jedan narod koji ima isti cilj – opstanak na svojim ognjištima”, rekao je Kojić i dodao da Republički centar radi na filmu o proboju Koridora zajedno sa Zastava filmom Ministarstva odbrane Srbije i RTS-om.\n“Pošto poznajem lično neke od učesnika, želio sam da dio atmosfere koja je bila na Košarama bude i u Istočnom Sarajevu”, rekao je Jeremić.\nPrethodna Ubistvo i samoubistvo u Istočnoj Ilidži – saopštenje policije\nSledeća Otkrivena spomen – ploča poginulim fudbalerima “Romanije”


Trinidad and Tobago letovanje i last minute ponude - Putuj Sigurno\nTrinidad and Tobago letovanje\nPutujSigurno » Karibi » Trinidad and Tobago\nTrinidad and Tobago letovanje – aranžmani: Republika Trinidad and Tobago je ostrvska država u Karibima, i jedna od najposećenijih destinacija u ovom području. Oni koji odlaze na Trinidad and Tobago letovanje navode kao glavni razlog za ovo putovanje, što ne čudi s obzirom na prirodne lepote koje se u ovoj ostrvskoj republici mogu videti.\nOvo ostrvo karakteriše zanimljiv kontrast koji postoju u odnosu Trinidada i Tobaga, s obzirom na to da je Trinidad mesto zabave, adrenalina, festivala i provoda, dok je Tobago posećeniji od strane onih koji žele miran odmor i uživanje u bajkovitom pogledu. Aranžmani za Trinidad and Tobago su na raspolaganju u okviru ponude naše sajta, a na vama je samo da izaberete vama odgovarajući i zaputite se u možda i najlepše putovanje koje ćete doživeti.\nTrinidad and Tobago hoteli i apartmani\nKada je u pitanju Trinidad and Tobago hoteli su jedan od najjačih aduta ovog ostrva. Na ostrvu su prisutni neki od najpoznatijih hotelskih brendova na svetu, što ne ostavlja prostor za nedoumice u pogledu udobnosti, luksuza i hedonizma koju ova vrsta smeštaja pruža.\nIako su za Trinidad i Tobago hoteli najjači adut kada je u pitanju smeštaj, tu su i brojne vile i apartmanski kompleksi koji omogućavaju izuzetno prijatan boravak u lepo opremljenim apartmanima, od kojih većina pruža raskošan pogled na more i plaže.\nTrinidad and Tobago plaže\nOni koji posete Trinidad and Tobago plaže opisuju kao prelepa peščana prostranstva koja se teško mogu videti negde u svetu baš takva kakva su na ovom ostrvu. Sitni, svilenkasti pesak u kombinaciji sa tirkiznom bojom mora pruža prelep prizor, a ako se tome dodaju atraktivni sadržaji na plažama u vidu barova, restorana i mogućnosti za vodene sportove, Trinidad and Tobago predstavlja idealnu destinaciju za potpunu relaksaciju i uživanje.\nUkoliko posetite Trinidad and Tobago letovanje će vam ostati u najlepšem sećanju, a doživljaje sa Kariba ćete verovatno prepričavati i godinama nakon putovanja.


Da učenje "ne smara" - Moj pedijatar\nVolja za sticanjem novih znanja može postepeno da se izgubi ako se smanjuje zadovoljstvo koje ta aktivnost pruža ili ako neprestano “bubanje” počinje da “smara”, pa je potrebna podrška roditelja\nKraj školske godine se bliži, i pravo je vreme da školarci dodatno “zagreju stolice” i poprave loše ocene. Ali, kako pomoći deci koja su iz nekog razloga izgubila motivaciju i nikako ne uspevaju da se usredsrede na učenje?\nIstina, pad motivacije može da bude posledica zamora od škole i knjiga ili nakon izostanka očekivanog rezultata uprkos dosadašnjem uloženom trudu. S druge strane, volja za sticanjem novih znanja može postepeno da se izgubi ako se smanjuje zadovoljstvo koje ta aktivnost pruža ili ako neprestano “bubanje” počinje da “smara”. U takvim situacijama, deci je očigledno neophodna podrška roditelja. Da bi se dete podstaklo da bolje uči, psiholozi savetuju:\n* Pomozite detetu da napravi dobar plan učenja, u kome će svakoga dana biti ostavljeno i vreme za slobodne aktivnosti.\n* Proverite da li se vašem školarcu nagomilalo gradivo iz nekog predmeta, pa mu pomozite da svakog dana nadoknađuje po malo od onoga što je propustilo da nauči.\n* Ako ste se uverili da je dete dobro savladalo neki premet, podstaknite ga da se što pre javi da odgovara, jer tako ima najviše šanse za dobije visoku ocenu.\n* Kada dete dobije bolju ocenu, pohvalite ga i postignuti rezultat dovedite u vezu sa vremenom koje je utrošilo na učenje – tako ćete ojačati njegov osećaj da se trud isplatio.\n* Ispričajte detetu šta vi radite i kako sebe motivišete na neku aktivnost kada vam padne “radni elan”.\nOvakvi postupci roditelja obično “pale” i brzo pokreću na akciju i daju rezultate.


PUNO ZDRAVLJA, SREĆE I USPEHA\nŽELI VAM REDAKCIJA „AGROSERVISA”\nSAJAM POLJOPRIVREDE U AUSTRIJI\nSubotica, 24. novembar 2016.\nUdruženje „Mladi i igra” iz Subotice organizuje stručnu ekskurziju na Sajam poljoprivrede u Velsu (Austrija) 2-4. decembra 2016. Ovaj sajam je postao poznat po izlagačima koji se bave proizvodnjom organske hrane, a biće izložena i najnovija mehanizacija za rad u poljoprivredi i potrebi gajenja različitih biljaka.\nOTVOREN 11. ETNOSAJAM HRANE I PIĆA\nBeograd, 24. novembar 2016.\nOtvaren je 11. Međunarodni etno sajam hrane i pića, koji se održava do 26. novembra na Beogradskom sajmu.\nZamenik gradonačelnika Andreja Mladenović, član Gradskog veća Dragomir Petronijević i gradski sekretar za privredu Milinko Veličković prisustvovali su juče svečanom otvaranju 11. Međunarodnog etnosajma hrane i pića, koji se od 23. do 26. novembra održava na Beogradskom sajmu.\nU debatu se krenulo od tvrdnje da je dopunjeni Zakon doneo više para državi i lokalnim zajednicama, ali da u pojedinim segmentima nije primenljiv bez dopunskih akata, koja se još nisu pojavila, pa je nejasna i pozicija „investitora” koji na ime ulaganja dobija dugoročan zakup državnih oranica.\nPredsednik Pokrajinske vlade Igor Mirović otvorio je juče dvodnevnu međunarodnu konferenciju "SEE ENERGY Connect & Supply 2016", na kojoj će biti reči o tome kako razviti i obezbediti podršku za poslovanje sa biomasom u proizvodnji, pre svega, toplotne energije.\nOTVOREN ŠESTI POLJOPRIVREDNI FORUM „HRANA ZA EVROPU“\nVršac, 4 novembar 2016.\nNajveću perspektivu za izvoz imaju voće, povrće, goveđe meso i prerađevine te ribarski proizvodi\nDomaći proizvodi u buduće će imati oznaku porekla „Srpskikvalitet“ najavio je ministar poljoprivrede i zaštite životne sredineBranislav Nedimović. Takođe, najavio je da će Srbija sledeće godine moći da konkuriše za sredstva iz IPARD programa EU. Za ovu svrhu inače je za period od sedam godina, počev od 2014.namenjeno 175 miliona evra.


Fiskalni savet: Postoji prostor za smanjenje poreza na zarade\n07:24h DINAR MIRUJE: Za evro danas 117,59 po srednjem kursu\n29.09.2017. 14:25h 29.09.2017. 15:04h\nBEOGRAD - Porezi i doprinosi na zarade u narednoj godini bi mogli da budu smanjeni za najmanje dva do najviše 3,5 odsto, što bi uz rast javnih investicija bila još jedna mera za podsticanje privrednog rasta, smatra Fiskalni savet.\nPrema procenama Fiskalnog saveta, koji je danas predstavio fiskalna kretanja u 2017. i predlog politika za narednu godinu, budžetski prostor od 15 milijardi dinara omogućava smanjenje poreza i doprinosa na zarade sa 64 odsto na 62 odsto.\nČlan Fiskalnog saveta Vladimir Vučković rekao je da bi veći budžetski prostor od 25 milijardi dinara omogućio smanjenje poreza i doprinosa na plate na 60,5 odsto.\nFiskalni savet procenjuje da bi porezi i doprinosi na plate mogli biti smanjeni povećanjem neoporezivog cenzusa na zarade i smanjenjem doprinosa za nezaposlenost i zdravstvo.\nU Fiskalnom savetu ocenjuju da je moguće izdvojiti od tri do pet milijardi dinara za poresko oslobađanje novih preduzetnika tokom prvih 12-18 meseci rada.\nNavode da je za održavanje dobrih fiskalnih rezultata i njihovo dalje unapređenje neophodna modernicazija Poreske uprave. Ukazano je i da su preduzeća u privatizaciji i dalje fiskalni trošak i rizik.\nMeđu preporukama Fiskalnog saveta su efikasnije sprovođenje privatizacije ili stečaja, zaustavljanje snabdevanja neplatiša gasom i strujom i transparetniji prikaz pomoći preduzećima koja se finansiraju iz budžeta.\nUkupan dug za gas, prema procenama Fiskalnog saveta, mogao bi da dostigne pet milijardi dinara u 2017. godini, a najveći dužnici su Azotara, MSK, Novi Sad - Gas, Srpska fabrika stakla.\nFISKALNI SAVET: Povećanje plata i penzija moguće, ali do 5 odsto\nPREDSEDNIK FISKALNOG SAVETA PAVLE PETROVIĆ: Javni dug Beograda nije smanjen koliko tvrdi gradonačelnik\nNASLOV KURIR TV VESTI UŽIVO! Bukti rat u Vladi Srbije!


Politika privatnosti - Virtuelna Učionica\nKada korisnik poseti veb sajt virtuelnaucionica.com, pri prijavi za obaveštavanje ili registraciji za korištenje usluga od korisnika se traži da dostavi svoje lične podatke (ime, e-mail itd.).\nSvaki lični podatak koji korisnik pruži na bilo kom delu veb sajta ili usluge veb sajta namenjene su za obezbeđivanje funkcionisanja traženih usluga i za potrebe poboljšavanja iskustava korisnika pri korištenju sajta. Stoga, ove lične podatke ne mogu koristiti treća lica koja ne slede odredbe propisane Zakonom o zaštiti podataka o ličnosti (Službeni glasnik Republike Srbije 97/2008, 104/2009).\nSajt virtuelnaucionica.com čuva bezbednost ličnih podataka korisnika dokle god su korisnici prijavljeni na njemu. Ovi lični podaci se brišu periodično, nakon okončanja aktivnosti korisnika na veb sajtu posle dužeg vremenskog perioda.\nLični podaci koje pruži korisnik na veb sajtu virtuelnaucionica.com koristi isključivo Autor u okvirima sajta, kako bi podržavao, promovisao i nudio usluge raspoložive za korišćenje korisniku.\nČuvani podaci mogu biti obelodanjeni bilo kom nadležnom sudu, policiji ili drugim administrativnim organima nakon validnih pravnih naloga i u skladu sa zakonodavstvom na snazi u datom momentu.\nAutor se obavezuje da će čuvati privatnost svih korisnika. Prikupljaju se samo neophodni, osnovni podaci o korisnicima i podaci neophodni za poslovanje i informisanje korisnika u skladu sa dobrim poslovnim običajima i u cilju pružanja što kvalitetnije usluge. Svi podaci o korisnicima strogo se čuvaju i dostupni su samo administratorima kojima su ti podaci nužni za obavljanje posla. Svi angažovani na sajtu virtuelnaucionica.com (i naši poslovni partneri) odgovorni su za poštovanje načela zaštite privatnosti.


Srbija i Crna Gora na suprotnim stranama zavese - Rusija i Srbija - Politika - Ceopom Istina\nAutor: Nikita Bondarjev\nSrbija i Crna Gora na suprotnim stranama zavese\nNaslovna / Rusija i Srbija Rusija i Srbija - Politika / Srbija i Crna Gora na suprotnim stranama zavese\nKategorija: Rusija i Srbija - Politika / Objavljeno: 28/04/2014, 18:18\nIspostavilo se da su mart i april 2014. za Srbiju izuzetno bogati političkim događajima, i bez preterivanja, sudbonosni. Održani su parlamentarni izbori i izbori gradonačelnika u nizu principijelno važnih gradova i opština, uključujući i srpsku prestonicu, Beograd. Kao što su pretpostavljali eksperti RISI, i na parlamentarnim i na regionalnim izborima ubedljivo je pobedila Srpska napredna stranka (SNS). Lider stranke Aleksandar Vučić automatski postaje prvi čovek novog vladajućeg kabineta i, što je još značajnije, čitava vertikala vlasti – predsednik, premijer, ključni ministri i gradonačelnici velikih srpskih gradova – postaje jednopartijska. Toga nije bilo od vremena Miloševića.\nPritom, na paradoksalan način – gledanost i čitanost srpskih medija otkriva veće interesovanje društva za događaje u Ukrajini nego za sopstvenu političku kuhinju. Portreti Vladimira Putina, reči „Krim“, „Sevastopolj“, „Donbas“ ne silaze sa prvih stranica srpskih novina, a inicijative lidera naprednjaka Vučića u najboljem slučaju dospevaju na drugu stranicu. Posebno interesovanje Srba za događaje u Ukrajini objašnjava se ne samo „posebnim odnosima Srbije i Rusije“, o kojima je javno govorio Vučić za vreme nedavne posete Nemačkoj, nego i time što ljudi na Balkanu ukrajinske događaje očigledno odmeravaju prema sebi.\nParalele između izlaska Krima iz sastava Ukrajine i događaja tokom poslednjih petnaest godina na Kosovu zaista su sasvim očigledne. O tome je govorio i Vladimir Putin u svom „krimskom govoru“: „krimske vlasti su se oslanjale na poznati kosovski presedan, koji su naši zapadni „prijatelji“ sami napravili svojim sopstvenim rukama – u situaciji apsolutno analognoj krimskoj, odvajanje Kosova od Srbije priznali su legitimnim, samim tim dokazujući da za proglašavanje regiona nezavisnim nikakva dozvola centralnih vlasti zemlje – nije potrebna. Na osnovu t. 2 čl. 1. Statuta Ujedinjenih nacija Međunarodni sud OUN složio se s tim, njihova formulacija – „opšte međunarodno pravo ne sadrži nikakvu zabranu proglašenja nezavisnosti“, isto tu se kaže da „deklaracije o nezavisnosti mogu da krše unutrašnje zakonodavstvo, ipak, to ne znači da se krši međunarodno pravo“. Delovanja Krimljana potpuno se uklapaju u ovu instrukciju, ali se zbog nečeg ono što je dozvoljeno Albancima na Kosovu, zabranjuje stanovnicima Krima…“\nNa prvi pogled, upoređivanje Krima i Kosova ide na ruku kosovskim Albancima – ako Rusija priznaje odvajanje Krima, znači, dužna je da prizna i nezavisnost Kosova. Međutim, pozicija ruskog MIP o Kosovu ostaje nepromenjena – albansku Republiku Kosovo Rusija neće priznati pre nego što to učini Beograd, a u datom momentu situacija u pokrajini treba da se rešava u skladu sa rezolucijom OUN No.1244.\nNasuprot tome, moguća je suprotna projekcija pripajanja Krima Rusiji u odnosu na situaciju sa Kosovom.\nU tom slučaju sa Krimom se izjednačavaju etnički srpski delovi severa Kosova poznati kao Ibarski Kolašin. Krim je pripojen Ukrajini 1954. godine, a Ibarski Kolašin Kosovu 1959. godine. U oba slučaja to je bilo uslovljeno političkim proračunom i realizovano isključivo voluntarističkim metodama, komunističke vođe nisu smatrale za potrebno da saznaju mišljenje naroda o takvom „prekrajanju“. U oba slučaja oblasti su otkinute od svog kulturnog i jezičkog prostora (od Srbije i RSFSR) i pripojene etnički i istorijski stranom subjektu (Ukrajinskoj SSR i autonomnoj pokrajini Kosovo). Analogija govori sama za sebe.\nProblem je u tome što je srpski nacionalni pokret na severu Kosova oslabljen, pa danas jednostavno nema ko da promoviše tezu o principijelnoj identičnosti situacija (ili „slučajeva“, kako se uobičajeno nazivaju u političkom novinarstvu) Ukrajina-Krim i Kosovo-Ibarski Kolašin.\nUopšte, reakcija na događaje na Krimu na teritoriji srpsko-hrvatskog jezičkog prostora izgleda sasvim predvidljivo. Što je u zemlji jači uticaj atlantističkih snaga, time je više artikulisano iskazivanje osude postupaka Rusije. Najdoslednija je Crna Gora: Ministarstvo inostranih poslova i evrointegracija (rečit naziv, zar ne?) uoči održavanja referenduma na Krimu izrazilo je „zabrinutost zbog nedostatka intenzivnog dijaloga“ i pozvalo Rusiju da se uzdrži od jednostranih poteza. Šef parlamenta Crne Gore Ranko Krivokapić požurio je da ambasadi Ukrajine u Podgorici izrazi saosećanje u toj „teškoj“ situaciji i zažalio što će samo „naknadna pomoć“ pomoći Kijevu. Krivokapić je lično izrazio želju da uskoro poseti Kijev u ulozi sadašnjeg predsedavajućeg Parlamentarne skupštine OEBS. Još otvoreniji bio je premijer zemlje Milo Đukanović, koji je prilikom posete SAD izjavio da je Rusija agresor, a postupci Rusije na Krimu još jednom uveravaju Crnu Goru u neophodni i što brži ulazak u NATO.\nSuvišno je ukazivati da je – za razliku od Srbije – Crna Gora danas podržala sve sankcije EU protiv Rusije. Iako je na zasedanju Generalne skupštine OUN Srbija glasala za osudu delovanja Rusije na Krimu, odbila je da učestvuje u bilo kakvim međunarodnim sankcijama protiv Rusije. Tim povodom Aleksandar Vučić je izjavio: „Srbija ima posebne odnose sa Rusijom, to je objektivna stvarnost, ne možemo se pretvarati da takvih odnosa nema“. Indikativno je da je Vučić to izjavio posle susreta sa kancelarkom SRN Angelom Merkel na zajedničkoj konferenciji sa šefom nemačkog MIP Frankom-Valterom Štajnmajerom, koji je uverio Vučića da „shvata značaj odnosa sa Rusijom za Srbiju“.\nOdnosno, možemo da primetimo da su se dva bliska naroda, međusobno, čak bliskija nego Rusi i Ukrajinci, faktički našla na različitim stranama nove „gvozdene zavese“ koju EU i SAD podižu oko Rusije.\nLako je razumeti motive crnogorskih lidera – u Crnoj Gori Srbi se nalaze u isto tako teškoj situaciji kao i Rusi u Ukrajini, izbacuju se srpska književnost i jezik u cilju stvaranja veštačkog „crnogorskog jezika“, vodi se aktivna borba sa Srpskom pravoslavnom crkvom (Beogradskom Patrijaršijom). Za njih je „krimski presedan“ ne samo način da zasluže zahvalnost Brisela, nego i neprijatno podsećanje da je u svetu sve prolazno i da se zastave nezavisnih država mogu brzo podići i još brže spustiti.\nOčigledno je da su pogledi na Krimski presedan srpskog stanovništva Crne Gore i stanovništva koje podržava ideju crnogorske „nezavisnosti“ (italijanizovani Crnogorci, Albanci, Muslimani i Hrvati) potpuno suprotni. Suviše su vidljive analogije sudbina te male primorske države i Krimskog poluostrva koje zapljuskuje Crno more.\nSa istom pozicijom nastupila je i zvanična Hrvatska, čiji je premijer izjavio da su događaji na Krimu agresija i da je Hrvatska spremna da se pridruži sankcijama EU protiv Rusije, ako pređe „crvenu liniju“, odnosno, nastavi da proširuje zonu uticaja u Ukrajini. U ovom kontekstu zanimljiv je činjenica da se na čelu misije OEBS u Ukrajini nalazi aktivni hrvatski diplomata i novinar, Hidajet Biščević. Hrvatske medije toliko brine pitanje Krima da su se u udarnim naslovima povodom parlamentarnih izbora u Srbiji, koji su održani istovremeno sa Krimskim referendumom, pojavile reči „Krim je zasenio srpske izbore“. Hrvatski mediji sa posebnom pažnjom prate ne samo događaje na Krimu, nego i kako će „krimski presedan“ uticati na događaje na Balkanu.\nPredsednik Republike Srpske Milorad Dodik izjavio je 18. marta 2013. da je teško praviti analogije između događaja na Krimu i na Kosovu jer je na Kosovu nezavisnost proglašena nelegalno i putem nasilja, a na Krimu je sve bilo obrnuto. Ipak, čini se da je više simbolična druga analogija koju lider te državne tvorevine u sastavu Bosne i Hercegovine ima u vidu. „Da je Kosovo išlo putem isto takvih procedura kao Krim danas, ja bih izašao i rekao da je to pravo naroda na samoopredeljenje, jer želim to pravo za sve ljude i narode, naravno, i za bosanske muslimane koji su 1991. hteli da izraze svoje pravo na samoopredeljenje u obliku odvajanja od Jugoslavije“. Dodik je takođe istakao da nisu svi na Kosovu izašli na referendum o nezavisnosti (imajući u vidu srpsko područje na severu Kosova), a Krim je čitav glasao. Posle toga lider bosanskih Srba još jednom je ponovio zvanični stav Republike Srpske u Bosni i Hercegovini – „narod Krima izašao je na legitimni i demokratski referendum u skladu sa međunarodnim pravom i poveljom OUN-a o pravu naroda na samoopredeljenje. Ja pozdravljam demokratski i legalni referendum naroda Krima i njegovu odluku o nezavisnosti koju je izabrao, a takođe i sporazum između Ruske Federacije i Krima koji podrazumeva ulazak Krima u sastav Ruske Federacije“.\nNije slučajno ovakvo namerno isticanje prava naroda na samoopredeljenje zajedno sa potpuno transparentnim i čestim aluzijama da je to pravo univerzalno. Z. Đinđić je još 2002. (malo pre njegovog ubistva, čiji su naručioci ostali nenađeni) u nizu intervjua nemačkim i srpskim medijima govorio o tome da je pravo naroda na samoopredeljenje za Srbiju teško pitanje. Ako se to pravo prizna, nastavljao je pokojni srpski premijer, onda treba da se pomirimo sa gubitkom Kosova, ali je onda neizbežan „novi Dejton“ i novo određivanje granica za zemlje „bivše Jugoslavije“, što je izazvalo buru negodovanja u Sarajevu i Zagrebu.\nSada, 2014. godine, pošto je Hrvatska ostvarila svoj istorijski san o ulasku u EU, ideje o „Dejtonu-2“ ne zvuče tako disonantno. Bosna i Hercegovina u unitarnom izdanju, koje tako pažljivo montiraju američki političari, za Hrvatsku nije privlačna zbog niza razloga: tamo se broj Hrvata svake godine smanjuje, broj muslimana i njihova politička uloga rastu, ideja muslimansko-hrvatske Federacije u Bosni pokazala je svoju potpunu slabost u pitanjima zaštite interesa lokalnog hrvatskog stanovništva.\nS druge strane, Hrvatska se sa izuzetnom zabrinutošću odnosi prema svakom jačanju Srbije shvatajući da ako se govori o pravu na samoopredeljenje, onda može da se pokaže spornom ne samo celovitost Bosne i Hercegovine, nego i takozvanog Zapadnog Srema – razvijenog regiona oko Vukovara uz granicu Srbije u kojem se koncentriše srpsko stanovništvo koje je ostalo u Hrvatskoj. Evo zbog čega izjave predsednika Republike Srpske, Milorada Dodika, o pravu naroda Krima na samoopredeljenje privlače razumljivu pažnju u čitavom regionu. Pri tom se mora istaći da je za razliku od srpskog establišmenta, kojega muče problemi sprovođenja velike politike za male pare, većini Srba Srbije, Crne Gore, Bosne i Hercegovine politika Rusije na Krimu bliska i jasna. To se vidi po bezbrojnim komentarima i „lajkovima“ na te komentare na informativnim portalima, po izjavama ljudi na ulicama i kafanama i po onoj posebnoj dobronamernosti sa kojom Srbi izgovaraju reč Krim. Vidi se i po tome što u Srbiji nije održana nijedna, čak ni mala akcija za podršku Ukrajini, ali je bilo nekoliko masovnih mitinga prijatelja Rusije za podršku borbi Rusa za svoja prava na Krimu i u Novorosiji.\nOnaj koji je u nemoćnom gnevu gledao u nebo koje izbacuje bujice raketa, ko je video plamen fabrika i kuća zapaljenih bombama koje su padale sa nezamislivih visina, ko je video reke izbeglica koje odlaze sa zavežljajima sa pepelišta rodnih kuća, ne može biti ravnodušan prema onome što se desilo u martu 2014. na Krimu i neposredno se dešava u ovom trenutku na Donbasu.\nAutor je doktor istorijskih nauka, Ruski institut za strateška istraživanja\nOstavite komentar na Srbija i Crna Gora na suprotnim stranama zavese